Apstiprināts 2020.gada 11.jūnijā

ar Ekonomikas ministrijas

rīkojumu Nr. 1-6.1/2020/99

Ekonomikas ministrijas darbības stratēģija 2020.-2022.gadam



Rīga, 2020

Saturs

[Saīsinājumu saraksts 3](#_Toc32830098)

[Ievads 4](#_Toc32830099)

[1. Ministrijas darbības pilnvarojums un vērtības 4](#_Toc32830100)

[2. Ministrijas virsmērķis, darbības virzieni un prioritātes 5](#_Toc32830101)

[3. Darbības virzienu apraksti 8](#_Toc32830102)

[3.1. Produktivitātes paaugstināšana 8](#_Toc32830103)

[3.2. Eksporta veicināšana 14](#_Toc32830104)

[3.3. Investīciju veicināšana un piesaiste 19](#_Toc32830105)

[3.4. Cilvēkkapitāla attīstība 24](#_Toc32830106)

[3.5. Inovācijas un digitalizācijas veicināšana 30](#_Toc32830107)

[3.6. Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība 36](#_Toc32830108)

[4. Uzdevumi padotības iestādēm 2020. – 2022. gadam 43](#_Toc32830109)

[5. Valsts budžeta programmu izdevumi 48](#_Toc32830110)

[6. Literatūras avoti 50](#_Toc32830111)

[7. Izmantotās datubāzes: 51](#_Toc32830112)

# Saīsinājumu saraksts

|  |  |
| --- | --- |
| “Altum” | Valsts attīstības finanšu institīcija “ALTUM” |
| AnD | Analītikas dienests |
| BPD | Būvniecības politikas departaments |
| BVKB | Būvniecības valsts kontroles birojs |
| CSA | Centrālā siltumapgāde |
| CSP | Centrālā statistikas pārvalde |
| EFIN | Enerģētikas finanšu instrumentu nodaļa |
| EK | Eiropas Komisija |
| EKVD | Energoefektivitātes un krīzes vadības departaments |
| EM | Ekonomikas ministrija |
| ES | Eiropas Savienība |
| ESĀEAD | ES un ārējo ekonomisko attiecību departaments |
| ETID | Enerģijas tirgus un infrastruktūras deparaments |
| ID | Inovācijas departaments |
| IEPD | Ilgtspējīgas enerģētīkas politikas departaments |
| IKP | Iekšzemes kopprodukts |
| IKT | Informācijas un komunikācijas tehnoloģijas  |
| ITD | Iekšējā tirgus departaments |
| KP | Konkurences padome |
| LATAK | Latvijas Nacionālais akreditācijas birojs (valsts aģentūra) |
| LIAA | Latvijas Investīciju un attīstības aģentūra |
| MK | Ministru kabinets |
| MPD | Mājokļu politikas departaments |
| NAP | Latvijas nacionālais attīstības plāns 2021.–2027. gadam |
| NEKP | Nacionālais Enerģētikas un klimata plāns 2021.-2030.gadam |
| NPD | Nozaru politikas departaments |
| NVS | Neatkarīgo Valstu Sadraudzība |
| OECD | Ekonomiskās sadarbības un attīstības organizācija |
| OIK | Obligātā iepirkuma komponente |
| P&A | Pētniecība un attīstība |
| P&I | Pētniecība un inovācija |
| PPS | Pirkstpējas standarti (*angl.* Purchasing Power Standars)  |
| PTAC | Patērētāju tiesību aizsardzības centrs |
| RIS3 | Viedas specializācijas stratēģija |
| SAN | Sabiedrislo attiecību nodaļa |
| SFVD | Stratēģiskās un finanšu politikas departaments |
| TJ | teradžouli |
| UKD | Uzņēmējdarbības konkurētspējas departaments |
| VRP | Valdības rīcības plāns |

# Ievads

“Ekonomikas ministrijas darbības stratēģija 2020. - 2022.gadam” (turpmāk – stratēģija) ir dokuments, kurā izklāstīts startēģiskais redzējums uz Latvijas tautsaimniecības nākotnes attīstību visās Ekonomikas ministrijas kompetences jomās. To sagatavoja EM darbinieki, pamatā no struktūrvienībām, kas izstrādā un īsteno ekonomisko politiku EM nolikumā noteiktajās jomās un nozarēs. Balstoties uz ekonomisko teoriju (vēsturiskiem un mūsdienu uzskatiem), ievērojot starptautisko organizāciju rekomendācijas (Eiropas Komisijas, Ekonomiskās sadarbības un attīstības organizācijas), analizējot Latvijā, citās ES un OECD valstīs pieņemtos politikas plānošanas dokumentus, kā arī jaunāko informāciju par attīstības tendencēm tika identificēti stratēģijā ietveramie darbības virzieni, tiem atbilstošie mērķi un politikas rezultāti.

Balstoties uz MK 2015.gada 28.aprīļa instrukcijas Nr.3 “[Kārtība, kādā izstrādā un aktualizē institūcijas darbības stratēģiju un novērtē tās ieviešanu](https://likumi.lv/ta/id/273909?&search=on)” metodoloģiskiem norādījumiem un 2019.gadā ar EM rīkojumu Nr.1-6.1/2019/65 apstiprinātās darba grupas EM darbības stratēģijas sagatavošanai 2020.-2022.gadam panāktiem rezultātiem, katra stratēģijas darbības virziena ietvaros noteikti svarīgākie ekonomiskās politikas mērķi, uzdevumi, rezultatīvie rādītāji un tiem atbilstošās faktiskās un prognozētās skaitliskās vērtības periodā no 2019. līdz 2022.gadam.

Stratēģijas mērķu un rezultātu identificēšanā tika ievērota virkne nacionālā un nozaru līmenī izstrādātu politikas plānošanas dokumentu (t.sk. nākamajam plānošanas ciklam izstrādātie dokumentu projekti, kas stāsies spēkā 2020. vai 2021.gadā), kas veido pamatu un nosaka Latvijas tautsaimniecības virzību un attīstības prioritātes, kā arī uz nākotni vērsti starptautiskie un nacionālie analītiskie novērojumi.

Tā kā EM izstrādātās politikas īstenošanu nodrošina sešas padotībā vai pārraudzībā esošās iestādes – Būvniecības valsts kontroles birojs, Centrālā statistikas pārvalde, Konkurences padome, Latvijas Investīciju un attīstības aģentūra, Latvijas Nacionālais akreditācijas birojs un Patērētāju tiesību aizsardzības centrs, stratēģijā iekļauti uzdevumi arī tām.

Atbilstoši 2019.gada 12.decembrī Valsts sekretāru sanāksmē Valsts kancelejas sniegtai informācijai un sanāksmes dalībnieku izteiktiem viedokļiem (protokols Nr.47, § 22) par iespējamām izmaiņām Ministru kabineta 2015.gada 28.aprīļa instrukcijā Nr.3 "Kārtība, kādā izstrādā un aktualizē institūcijas darbības stratēģiju un novērtē tās ieviešanu" EM bija pieņemts lēmums izstrādāt nākamā perioda stratēģiju (no 2020. līdz 2022.gadam) atbilstoši spēkā esošam regulējumam, iekļaujot stratēģijā vispārīgo daļu (saskaņā ar MK instrukcijas Nr.3 8. un 9. punktu).

## Ministrijas darbības pilnvarojums un vērtības

EM darbojas pamatojoties uz Ministru kabinetā apstiprināto nolikumu (Ministru kabineta 2010.gada 23.marta noteikumi Nr.271 „Ekonomikas ministrijas nolikums”) un tā ir vadošā valsts pārvaldes iestāde ekonomiskās politikas jomā. Atbilstoši nolikumam, EM funkcijas ir izstrādāt ekonomisko politiku, organizēt un koordinēt ekonomiskās politikas īstenošanu, nodrošināt starptautisko ekonomisko sadarbību, kā arī veikt citas ārējos normatīvajos aktos noteiktās funkcijas. Lai nodrošinātu minēto funkciju izpildi, EM izstrādā un īsteno tautsaimniecības struktūrpolitiku, rūpniecības politiku, enerģētikas politiku, ārējo ekonomisko politiku, iekšējā tirgus politiku (precēm un pakalpojumiem), komercdarbības attīstības politiku, konkurētspējas un tehnoloģiju attīstības politiku, patērētāju tiesību aizsardzības politiku, būvniecības un mājokļu politiku un citu politiku normatīvajos aktos noteiktajās jomās.

EM iekšējo darbību organizē un īsteno atbilstoši identificētajai misijai, vīzijai un vērtībām (skat. 1.tabulu).

**1.tabula.** **EM misija, vīzija un vērtības**

|  |  |
| --- | --- |
| **Misija:** | Ekonomikas ministrija ir pozitīvo pārmaiņu līderis Latvijas tautsaimniecība un valsts pārvaldē |
| **Vīzija:** | Ekonomikas ministrija ir modernākā valsts pārvaldes iestāde Latvijā |
| **Vērtības:** | 1.Cilvēks ir mūsu uzmanības centrā, mēs cienām cits citu, esam godīgi un atbalstoši  |
| 2.Profesionalitāte – rezultāts ir karalis, tāpēc esam orientēti uz risinājumiem nevis cēloņiem |
| 3.Patriotisms – Latvija ir labākā vieta, kur dzīvot augt un attīstīties, un mēs ar to lepojamies |
| 4.Atvērtība – esam par jaunām idejām, iespējām, izaugsmi gan vārdos, gan darbos  |
| 5.Līderība – katrs esam līdzatbildīgs par izaugsmi, tāpēc mums ir drosme izgaismot problēmas un iedvesma veikt uzlabojumus |

*Avots: EM, 2018.g.*

## Ministrijas virsmērķis, darbības virzieni un prioritātes

Iepriekšējais plānošanas cikls (periodā no 2017. līdz 2019.gadam) bija raksturīgs ar strauju Latvijas ekonomikas izaugsmi, kas veicināja ienākumu konverģenci un atšķirību mazināšanos starp Latviju un citām Eiropas un attīstīto pasaules valstu vidējiem līmeņiem. Taču, 2019.gada beigās globālās izaugsmes palēnināšanas un 2020.gadā Covid-19 izplatīšanas rezultātā Latvijas ekonomika saskaras ar pieprasījuma strauju samazinājumu, kas iezīmēja recesijas sākumu ar strauju ražošanas (pakalpojumu) kritumu un bezdarba pieaugumu tiešās ietekmes nozarēs. Turklāt bezdarba līmeņa pieaugums samazina mājsaimniecību ienākumus, vēl vairāk ierobežojot kopējo pieprasījumu. Turpmāko notikumu nenoteiktība liek investoriem pārskatīt investīciju plānus, atliekot to īstenošanu un, tādējādi samazinot pieprasījumu investīciju preču ražotājiem. Pašreizējās tendences liecina, ka Covid-19 un tā izplatības ierobežošanas pasākumi ir ietekmējuši ne tikai pieprasījuma samazināšanos, bet arī izraisīja piedāvājuma šoku. Negatīvu ietekmi uz piedāvājumu rada arvien lielāki traucējumi piegāžu ķēdēs, kā arī darbaspēka ierobežota pieejamība slimības vai karantīna dēļ un citi faktori. Pēc Ekonomikas ministrijas aplēsēm IKP 2020.gadā var sarukt par 8%, salīdzinot ar 2019.gadu. Pie tam pastāv risks, ka vīrusa iedarbība Pasaulē būs ilgāka un plašāka un, līdz ar to, negatīvā ietekme uz ekonomiku var būt vēl lielāka.

Latvijas tautsaimniecības nākotnes attīstībā saglabājas pietiekami daudz fundamentāla rakstura izaicinājumu. Galvenais no tiem ir konkurētspējas stiprināšana, mazinot produktivitātes plaisu ar modernām ekonomikām. Negatīvās demogrāfiskās tendences kopā ar zemo produktivitāti rada riskus ilgtspējīgai tautsaimniecības attīstībai. Produktivitātes atpalicības mazināšanai būtisks faktors ir investīcijas – modernās ražošanas iekārtās un tehnoloģijās, intelektuālajā īpašumā, inovācijās, pētniecībā un attīstībā, kā arī cilvēkkapitālā.

Taja pašā laikā produktivitātes veicināšanas pasākumu efektivitāte var būt maza, ja netiek ievēroti ekosistēmas darbības principi – atsevišķu pasākumu īstenošana nerada sinerģiju kopējās sistēmas efektivitātes palielināšanai. Ja ekonomiskai sistēmai ir vāja spēja reaģēt uz tehnoloģiskiem, globalizācijas, demogrāfiskiem un ekoloģiskiem izaicinājumiem, ekonomika iekrīt vidējo ienākumu slazdā.

EM **virsmērķis** līdz 2022.gadam ir nodrošināt makroekonomisko stabilitāti, līdzsvarotu un ar resursiem sabalansētu izaugsmes turpmāku attīstību, piesaistot augsti kvalitatīvas investīcijas, vēršot strukturālo reformu uz produktivitātes pieaugumu un balstot konkurētspējas priekšrocības uz tehnoloģiskiem faktoriem, inovatīviem uzlabojumiem, digitalizāciju un efektīvas valsts pārvaldes principiem.

EM virsmērķa sasniegšanai nepieciešamās darbības veido sešu pamatvirzienu kopa:

1. **Produktivitātes paaugstināšana** ar mērķi paaugstināt Latvijas produktivitātes līmeni līdz 55% no ES-28 vidējā līmeņa 2022.gadā.
2. **Eksporta veicināšana** ar mērķi 2022.gadā Latvijas preču un pakalpojumu eksporta ieguldījuma daļu paaugstināt līdz 61% no IKP.
3. **Investīciju veicināšana un piesaiste** ar mērķi līdz 2022.gadam sasniegt investīciju apjomu augsto un vidēji augsto tehnoloģiju nozarēs vismaz115 milj.*euro* apmērā.
4. **Cilvēkkapitāla attīstība** ar mērķi līdz 2022.gadam sasniegt Latvijas iedzīvotāju vecumā no 25 līdz 64 gadiem iesaistīšanas līmeni mūžizglītībā 10% apmērā.
5. **Inovācijas un digitalizācijas veicināšana** ar mērķi 2022.gadā sasniegt privātā sektora ieguldījumus pētniecībā un attīstībā 30% apmērā no kopējiem ieguldījumiem pētniecībā un attīstībā*.*
6. **Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība** ar mērķi radīt izcilu uzņēmējdarbības vidi, Pasaules Bankas veidotajā “Doing Business” (DB) reitingā 2022.gadā sasniegt 17.pozīciju.

Visi darbības virzieni ir savstarpēji saistīti un papildina viens otru, gan veicinot katra atsevišķa virziena turpmāko attīstību, gan virsmērķa sasniegšanu (skat. 1.attēlu). Piemēram, sakārtota uzņēmējdarbības vide un attīstīta infrastruktūra veido priekšnosacījumu investīciju piesaistei. Inovatīvi risinājumi un digitalizācija sekmē cilvēkkapitāla attīstību un produktivitātes paaugstināšanu, kas, savukārt, veido pamatu eksporta un ekonomikas attīstībai. Tāpēc katru darbības virzienu ir jāvērtē kopējās ekonomiskās sistēmas kontekstā, kur viena elementa izmaiņas prasa arī citu elementu kvalitatīvas un kvantitatīvas izmaiņas, jo valsts izcilība kādā vienā faktorā nevar pilnībā kompensēt faktoru vājumu citās jomās. Neattīstot faktorus kompleksi, atvērta tirgus apstākļos Latvija nevarēs īstenot savu izaugsmes potenciālu.

1.attēls. Darbības virzienu savstarpēja mijiedarbība



Avots: EM materiāli

EM stratēģijas kontekstā darbības virzienu savstarpēja mijiedarbība ietekmē arī konkrēto ekonomiskās politikas uzdevumu un rezultatīvo radītāju noteikšanas procesu, proti, izmantojamais rādītājs vai īstenojamais politikas pasākums var raksturot/sekmēt vairāku darbības virzienu īstenošanas gaitu vai mērķa sasniegšanu.

Ievērojot Latvijas tautsaimniecībā iezīmējušās tendences, kā arī pēdējā laikā izaugsmes tempu objektīvu palēnināšanos, stratēģijas darbības virzienu mērķu prognozes jaunam plānošanas ciklam ir paredzētas samērā mērenākas salīdzinājumā ar iepriekšējo plānošanas ciklu.

Atbilstoši jaunam plānošanas ciklam un katrā darbības virzienā norādītiem mērķiem, 2020.gads ir iezīmēts ar šādām EM prioritātēm:

1. Pasākumu īstenošana COVID-19 izraisīto seku mazināšanai;

2. Eksporta veicināšanas pasākumu īstenošana;

3. Atbalsta sniegšana mājokļu tehniskā stāvokļa sakartošanai.

## Darbības virzienu apraksti

### 3.1. Produktivitātes paaugstināšana

|  |
| --- |
| **1. Darbības virziens: Produktivitātes paaugstināšana** |
| Produktivitātes attīstības dinamika Latvijā pēdējos gados ir bijusi straujāka nekā vidēji ES. No 2016. līdz 2018.gadam produktivitāte tautsaimniecībā (IKP uz vienu nodarbināto) ir pieaugusi par 6,9% (vidēji ES-28 – par 1,6%). 2018.gadā produktivitāte Latvijas tautsaimniecībā kopumā sasniedza 49,3% (69,3% pēc PPS) no vidējā ES līmeņa. Salīdzinot ar 2016.gadu, 2018.gadā Latvjas produktivitātes plaisa ES ir mazinājusies par 4,9 procentpunktiem. Līdz ar izaugsmes tempu samazinājumu 2019.gadā (reālais IKP pieauga par 2,1%) nākotnē produktivitātes palielinājums Latvijā nav gaidams tik straujš. Toties produktivitātes kāpumam joprojām saglabāsies nozīmīga loma tautsaimniecības izaugsmē (skat. 1.1.attēlu). |
| 1.1.attēls**. Produktivitātes devums IKP pieaugumā,** *procentpunki**Avots: EUROSTAT; EM aprēķins* | 1.2. attēls. **Produktivitāte un darbaspēka izmaksas periodā no 2016.g līdz 2018.g.,** *pieaugums vidēji gadā, %**Avots: EUROSTAT; EM aprēķins* | 1.3. attēls. **IKP uz vienu nodarbināto,** *fakt. cenās, tūkst. euro**Avots: EUROSTAT* | 1.4. attēls. **Darbaspēka izmaksu un produktivitātes dinamika,** *2010.gads = 100**Avots: EUROSTAT* |
| 2016. – 2018.gadā lielākais devums kopējās produktivitātes palielināšanā un straujākais produktivitātes kāpums bija vērojams būvniecībā, transporta un uzglabāšanas nozarē un ieguves rūpniecībā. Kopš 2016.gada produktivitāte šajās nozarēs palielinājās attiecīgi par 16,3%, 16% un 14,8%. Vairāk nekā par 10% pieauga produktivitāte lauksaimniecības nozarē, kā arī veselības un sociālās aprūpes nozarē. Arī citās nozarēs dinamika bija pozitīva, izņemot finanšu starpniecību, kur darba ražīgums 2018.gadā bija par 13,3% zemākā līmenī nekā 2016.gadā (skat.1.5.attēlu). Produktivitāte apstrādes rūpniecībā 2018.gadā, salīdzinot ar 2016.gadu, pieauga par 8,6%. Šīs pieaugums bija gandrīz 3,5 reizes straujāk nekā vidēji ES, kas ietekmēja produktivitātes konverģences procesu. Lai gan nozares produktivitātes plaisa kopš 2016.gada samazinājās par 4,3 procentpunktiem, tomēr tā joprojām ir liela. 2018.gadā apstrādes rūpniecības produktivitāte bija 36,4% (51,6% pēc PPS) no vidējā ES līmeņa un tas bija viens no zemākiem rādītājiem Eiropā (skat. 1.3.attēlu). Latvijai raksturīgs zems apstrādes rūpniecības īpatsvars tautsaimniecībā. Pat straujās izaugsmes gados (2005. – 2007.gados) tas nepārsniedza 14% no kopējās pievienotās vērtības. 2017. – 2018.gadā apstrādes rūpniecības nozares daļa veidoja 12%, kas ir zemāka nekā vidēji ES (15,5%), kā arī zemāka nekā Lietuvā (19,7%) un Igaunijā (15,9%). Zemo produktivitātes līmeni Latvijas apstrādes rūpniecībā galvenokārt nosaka zemo tehnoloģiju nozaru dominance tautsaimniecības struktūrā. 2018.gadā 67% no kopējā nodarbināto skaita apstrādes rūpniecībā bija zemo tehnoloģiju nozarēs, un gandrīz puse no tiem strādāja pārtikas rūpniecībā un kokapstrādē, kas ir Latvijas tradicionālās nozares, kuru konkurētspējas priekšrocības lielā mērā balstās uz salīdzinoši lētā darbaspēka pieejamību. Augsto tehnoloģiju nozaru daļa apstrādes rūpniecībā nodarbināto skaitā bija 3%, t.i. gandrīz divarpus reizes mazāk nekā vidēji ES. Lai gan šo nozaru daļa pakāpeniski palielinās, tomēr to ietekme uz rūpniecības nozares un kopējo Latvijas tautsaimniecības produktivitāti joprojām ir nenozīmīga.  |
| Pēc produktivitātes pieauguma tempiem 2017.-2018.gadā Latvija ieņēma vienu no līderpozīcijām ES dalībvalstīs. Tomēr darbaspēka izmaksas ir augušas straujāk nekā produktivitāte, vājinot Latvijas uzņēmēju konkurētspēju izmaksu jomā (skat. 1.4. attēlu). Par izmaksu konkurētspējas mazināšanās risku liecina arī nominālās darbaspēka vienības izmaksu (ULC) pieaugums. Salīdzinājumā ar iepriekšējo gadu, 2018.gadā produktivitāte pieauga par 3,4%, kamēr darbaspēka izmaksas palielinājās par 8%, t.i., gandrīz 2,5 reizes straujāk (skat. 1.5. attēlu). Nominālā ULC palielinājums ir vērojams visās Baltijas valstīs. Laikā no 2016. līdz 2018.gadam nominālais ULC Latvijā pieauga par 14,7%, Igaunijā – par 14,3% un Lietuvā – par 16,5%, kas ir daudz straujāk nekā vidēji ES (0,6%) un šim rādītājam ir pārsniegts ES Brīdināšanas mehānisma noteiktais slieksnis (MIP) slieksnis (EK, Alert Mechanism Report 2020, 2019).Darbaspēka izmaksas Latvijā joprojām ir vienas no zemākajām ES dalībvalstīs. 2018. gadā Latvijas tautsaimniecībā kopumā izmaksas uz vienu nodarbināto veidoja 47,2% no ES vidējā līmeņa, tai skaitā apstrādes rūpniecībā – 38,5%. Kopš 2016. gada darbaspēka izmaksu plaisa ir samazinājusies par gandrīz 5,4 procentpunktiem un apstrādes rūpniecībā – par 5,3%. Algu konverģence ar ES vidējo līmeni notiek straujāk nekā produktivitātes konverģence.Darbaspēka izmaksu spēcīgu kāpumu ietekmēja gan algu konverģences procesi integrētajā ES darba tirgū, gan saspīlētāka situācija iekšzemes darba tirgū. Latvija vēl saglabā savu konkurētspēju. Par to liecina eksporta tirgus daļu pozitīvā dinamika. Tomēr ir jāatzīmē, ka darbaspēka izmaksu turpmākais pieaugums, kas netiks kompensēts ar atbilstošu produktivitātes kāpumu var radīt nopietnu spiedienu uz peļņas normas samazināšanos, lai saglabātu cenu konkurētspēju ārējos tirgos. Bez tam, ilgstoši pozitīva ULC dinamika palielina valsts ārējās nesabalansētības draudus.Latvijas galvenais izaugsmes nosacījums ir uz produktivitātes un efektīviem risinājumiem balstītas konkurētspējas paaugstināšana. Lai to panāktu ir jāveicina ieguldījumi jaunās tehnoloģijās, inovācijā, pētniecībā. Viens no galvenajiem strukturālo pārmaiņu politikas uzdevumiem ir uzņēmēju motivācijas veicināšana, kas lielā mērā ir atkarīga no tā, cik attīstīts ir institucionālais ietvars (likumdošana, attīstību veicinošs valsts atbalsts, kā arī efektīva un uz klientu orientēta valsts pārvalde), lai sekmētu produktu un resursu tirgus darbības efektivitātes paaugstinājumu, minimizējot ar pārdales procesu saistītās izmaksas un riskus. | 1.5. attēls. **Produktivitāte un nodarbinātība pa nozarēm, pieaugums vidēji gadā, salīdzinot 2018.g. pret 2016.g. (%),***Avots: EUROSTAT; EM aprēķins*\* Tirdzniecība, transportas un uzgalbāšana, izmitināšana un ēdināšanas pakalpojumi |
| **Mērķis:**2022.gadā produktivitātes līmenis Latvijā veidos 55% no ES-28 vidējā līmeņa | Produktivitāte faktiskajās cenās tautsaimniecībā,% no ES-28 vidējā rādītāja*Avots: Eurostat datu bāze, EM aprēķini* |
|  |
| **Politikas rezultāti:**  |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019. (fakts) | 2020. | 2021. | 2022. |
| 1.1. Palielinās Latvijas apstrādes rūpniecības ieguldījums IKP | 1.1.1. Produktivitāte apstrādes rūpniecībā (pievienotā vērtība salīdzināmās cenās, *euro* uz 1 nodarbināto, 2015.gada cenās)  | 24536,5(2018) | 26284 | 27204 | 28156 |
| 1.1.2. Apstrādes rūpniecības ieguldījuma daļa Kopējā pievienotā vērtībā faktiskajās cenās (%) | 11,9(2018) |  |  | 12,5 |
| 1.2. Palielinās ieguldījumi pētniecībā un attīstībā | 1.2.1. Finansējuma īpatsvars pētniecībai un attīstībai IKP (% no IKP) | 0,63(2018) |  |  | 0,75 |
| 1.3. Pieaug Latvijas tautsaimniecības un komersantu konkurētspēja | 1.3.1. Kopējais primārās enerģijas patēriņš (tūkst. TJ) | 196(2018) |  |  | 186 |
| 1.3.2. Energoatkarība, importa īpatsvars bruto iekšzemes enerģijas patēriņā (t.sk. bunkurēšana) (%) | 44,1(2017) | 44,1\* |  | 38,9 |
| 1.3.3. Latvijas novērtējums Globālās konkurētspējas indeksa pētījumā (vieta valstu reitingā/kopējais apkopojamo valstu skaits) | 41/141 |  |  | 39/n.a. |
| Avoti:EM (2020), Latvijas Nacionālais enerģētikas un klimata plāns 2021. – 2030. gadam, [*http://tap.mk.gov.lv/lv/mk/tap/?pid=40480261&mode=mk&date=2020-01-28*](http://tap.mk.gov.lv/lv/mk/tap/?pid=40480261&mode=mk&date=2020-01-28)PKC (2020) Latvijas nacionālais attīstības plāns 2021.–2027. gadamWorld Economic Forum (2019), The Global Competitiveness Report 2019, [*http://www3.weforum.org/docs/WEF\_TheGlobalCompetitivenessReport2019.pdf*](http://www3.weforum.org/docs/WEF_TheGlobalCompetitivenessReport2019.pdf)CSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*EM aprēķini un prognozes\*EM (2016), Enerģētikas attīstības pamatnostādnes 2016. – 2020.gadam |
| **Uzdevumi**  | **Pamatojums** | **Atbidīgā EM struktūrvienība** |
| 1.1. Politikas pamatprincipu, mērķu, rezultātu, rādītāju, rīcības virzienu, uzdevumu noteikšana nacionālās industriālās politikas attīstībai (t.sk. “Ražot lētāk” aktivitātes), veicinot:* ražošanas procesu efektivizāciju
* digitālo un inovatīvo risinājumu ieviešanu
* jauno tehnoloģiju, kā arī automatizācijas un modernizācijas procesu pielietošanu uzņemējdarbībā, t.sk. arī ārpus RIS3 nozarēm
* Latvijas uzņēmumu iekļaušanu globālajās vērtību ķēdēs (GVK), t.sk caur mārketinga pasākumu īstenošanu uzņēmumu līmenī
* Ilgtspējīga tūrisma attīstību, stiprinot starptautisko konkurētspēju
 | VRP 40.5. VRP 48 NAP[204]NAP [206]Nacionālās industriālās politikas pamatnostādņu projekts  | UKD, NPD, ID |
| 1.2. Atbalsta sniegšana inovatīviem komersantiem un ES fondu programmu īstenošana (5.DV):* Tehnoloģiju pārnese
* Jaunu produktu ieviešana ražošanā
* Inovāciju motivācija
* Kompetenču centri
* Tūrisma produktu attīstības programma
 | VRP 41.1. VRP 58.2NAP [384] | ID, NPD, UKD |
| 1.3. Sabalansētas ES fondu 2021.-2027.g.perioda programmas izstrāde inovāciju, zināšanu un tehnoloģiju pārneses atbalstam un uzņēmējdarbības konkurētspējas stiprināšanai (koncepts, MK noteikumi, programmu atlases nosacījumi) (5.DV) | VRP 41.1.VRP 25.1. | ID, NPD, UKD |
| 1.4. Konkurences veicināšana:* “Konkurences neitralitātes” principa ieviešana
* Konkurences padomes kapacitātes stiprināšana
 | VRP 33.1. VRP 33.2. | ITD |
| 1.5. Ekonomiskās sadarbības veicināšana Latvijas tautsaimniecībai nozīmīgās sadarbības jomās (tai skaitā IKT, inovācijas un tehnoloģijas, tūrisms, transports un loģistika, izglītība un zinātne) | VRP 216.3. | ESĀEAD sadarbībā ar citām EM struktūrvienībām |
| 1.6. Veicināt jaunuzņēmumu ekosistēmas attīstību un pilnveidot esošos atbalsta instrumentus (6.DV): * īstenot rīcības plānu jaunuzņēmumu ekosistēmas attīstībai (EM līmenī) sadarbībā ar jaunuzņēmumus pārstāvošām organizācijām
* pilnveidot jaunuzņēmumu atbalsta instrumentus un to ieviešanas mehānismu;
* īstenot aktivitātes jaunuzņēmumu ekosistēmas attīstībai, tās starptautiskās atpazīstamību;
* radīt labvēlīgu tiesisko regulējumu jaunuzņēmumiem, to darbības uzsākšanai un talantu piesaistei.
 | VRP 44.1. | UKD |
| 1.7. Ievērojot tiesiskuma principus, obligātā iepirkuma komponentes (OIK) likvidēšana:* stingrāku prasību atbalsta saņēmējiem ieviešana
* atbalsta apmēra ierobežošana
* veicinošo nosacījumu elektrostaciju darbam ārpus valsts atbalsta sistēmas ieviešana
* elektroenerģijas gala patērētāju izmaksu samazināšana
 | VRP 30.1. Informatīvais ziņojums “Par risinājumiem elektroenerģijas obligātā iepirkuma komonentes atcelšanai un enerģētikas politikas īstenošanas funkcijām” | IEPD, ETID |
| 1.8. Nacionālā Enerģētikas un klimata plāna 2021.-2030.gadam (NEKP) īstenošana, t.sk.: * NEKP iesniegšana Eiropas Komisijā
* NEKP ietverto energoefektivitātes pasākumu īstenošana
* Integrētu Nacionālo Enerģētikas un klimata ziņošanas sistēmu izveide
 | VRP 62.2.VRP 39.1. EK rekomendācijasLatvijas Nacionālais enerģētikas un klimata plāns 2021. – 2030. gadam | ETID, IEPD, MPD, BPD, ITD, EFIN, ID, NPD, UKD |
| 1.9. Sekmēt Latvijas produktu konkurētspēju, izvērtējot atbalsta sniegšanu energointensīviem uzņēmumiem (tirgus aptauju mehānisma efektivitātes/lietderības izvērtēšanas veikšana) | EM prioritāro pasākumu projekts | IEPD |
| 1.10. Produktivitātes un konkurētspējas nacionālās institūcijas (Produktivitātes Padomes) darbības veicināšana, Produktivitātes un konkurētspējas ziņojuma sagatavošanas atbalstīšana | EK rekomendācijas | AnD |
| 1.11. Tautsaimniecības nozaru attīstības tendenču analīze, savlaicīgi informējot vadību un sabiedrību par pārkaršanas iespējamajiem riskiem, kā arī izmaksu izmaiņu būvniecības nozarē izvērtēšana un prognozēšana | VRP 26.1. (3) | AnD, BPD |
| 1.12.Būvniecības informācijas modelēšanas (BIM) "ceļa kartes" pasākumu ieviešana, ieviešot Būves informācijas modelēšanas (BIM) projektu iespēju ievietot BIS | VRP 54.2. | BPD |
| 1.13. Tipveida daudzdzīvokļu dzīvojamo ēku tehnisko projektu piedāvājuma sagatavošana pašvaldībām (4.DV) | EM prioritāra pasākuma pieteikums 2020.-2022.gadam | MPD |

### 3.2. Eksporta veicināšana

|  |
| --- |
| **2. Darbības virziens: Eksporta veicināšana** |
| **Esošās situācijas apraksts**Eksports ir viens no galvenajiem tautsaimniecības attīstības dzinuļiem. 2018.gadā preču un pakalpojumu eksporta īpatsvara rādītājs IKP sasniedza 61,3% līmeni, bet 2019.gadā pēc EM novērtējuma varētu samazināties līdz 59,8%. Visdrīzāk, ka arī nākotnes divu-trīs gadu periodā Latvijas eksporta īpatsvars IKP būtiski nepieaugs.Līdz 2018.gadam preču un pakalpojumu eksporta dinamika bija stabili augoša, tomēr pēdējos divos gados pieauguma tempi palēninās. 2018.gadā eksports pieauga par 4%, bet 2019.gadā provizoriski pieaugums var veidot 2,4%. Tas ir lēnāks kāpums nekā kopējie ekonomikas pieauguma tempi (skat. 2.1.attēlu), kas nozīmē ka pēdējos gados lielāka loma izaugsmē ir iekšzemes patēriņam. Latvijas eksportētājus ietekmē globālās ekonomikas izaugsmes pavājināšanās un lēnāka izaugsme tirdzniecības partnervalstīs. Joprojām nav zināms, kādas izveidosies turpmākās ekonomiskās attiecības starp Lielbritāniju un ES un kā tas turpmāk ietekmēs ekonomisko attīstību ES kopumā. Tāpat arī saglabājas neskaidrība par ASV un Ķīnas tirdzniecības karu sekām un to ietekmi uz globālo ekonomikas attīstību.

|  |  |  |  |
| --- | --- | --- | --- |
| **2.1. attēls.** **Eksporta un IKP dinamika,** *salīdzināmās cenās, % pret iepriekšējo gadu* | **2.2. attēls. Preču un pakalpojamu eksports,** *faktiskajās cenās, miljardos euro* | **2.4. attēls. Eksporta izmaiņas ietekmējošie faktori,** *Latvijas eksporta izmaiņu struktūra uz ES valstīm,* | **2.5. attēls. Preču un pakalpojumu eksports,***% no IKP, vidēji periodā* |
|  |  |  |  |
| *Avots: CSP, n*­ *– EM novērtējums* | *Avots: Eurostat, n*­ *– EM novērtējums* | *Avots: EUROSTAT; EM aprēķins, balstoties uz patstāvīgās tirgus daļas analīzi* | *Avots: EUROSTAT* |

 |
| No kopējā Latvijas eksporta 70% veido preču eksports un 30% pakalpojumu eksports. Pēdējos gados proporcija nav būtiski mainījusies. Saskaņā ar EM novērtējumu preču eksports 2019.gadā sasniegs 12,8 miljardus *euro*, kas būtu par 21,1% jeb 2,2 miljardiem *euro* vairāk nekā 2016.gadā. Šajā pašā laika posmā pakalpojumu eksports var izaugt gandrīz par 22% jeb 1 miljardu *euro* (skat. 2.2. attēlu).2016. ̶ 2018.gadā eksporta pieaugumu galvenokārt noteica koksnes un tās izstrādājumu, mehānismu un ierīču, kā arī parasto metālu un to izstrādājumu eksporta attīstība (skat. 2.3.attēlu). Eksports nedaudz straujāk pieauga uz ES valstīm, savukārt mērenāk uz NVS un pārējām valstīm. 2019.gada janvārī-augustā preču eksporta pieaugums bija vien 0,4%, salīdzinot ar iepriekšējā gada atbilstošo periodu. Ieguldījumu eksporta attīstībā 2019.gadā noteica graudaugu produkcijas eksports, kā arī elektroierīču un iekārtu, farmācijas produktu eksporta vērtības palielinājums. Savukārt negatīvi eksporta attīstību ietekmēja mehānismu un ierīču, dzelzs un tērauda, kā arī naftas pārstrādes produktu eksporta samazinājumi.  |
| Lielākās Latvijas preču eksporta partnervalstis ir Lietuva, Igaunija, Krievija, Vācija, Zviedrija, Apvienotā Karaliste, Dānija un Polija. Uz šīm valstīm Latvija eksportē aptuveni divas trešdaļas no visām precēm. 2019.gada janvārī – augustā uz ES valstīm galvenās eksporta preču grupas bija koksne un tās izstrādājumi, elektroierīces un iekārtas, kā arī transporta līdzekļi un to daļas. Eksportā uz NVS valstīm lielu daļu veidoja alkoholiskie dzērieni, mehānismi un ierīces, farmācijas produkti, kā arī elektroierīces un iekārtas. Savukārt uz pārējām valstīm lielākās eksporta grupas bija koksne un tā izstrādājumi, graudaugu kultūras, kā arī elektroierīces un iekārtas. Latvijas pakalpojumu eksporta izaugsmi veido vairāki pakalpojumu veidi – autotransporta pakalpojumi, aviācija, ceļojumi, IKT un tirdzniecības starpniecības pakalpojumi. Savukārt pakalpojumu eksportā samazinās finanšu pakalpojumu eksporta īpatsvars.2018. gadā pakalpojumu eksports auga, tomēr izaugsme bija vājākā pēdējo piecu gadu laikā (+2.7%). Savukārt 2019. gada trīs ceturkšņos pakalpojumu eksporta izaugsme ir straujāka nekā 2018.gadā (+5,6%). Pēdējos gados aptuveni 40% no pakalpojumu eksporta veido ienākumi no pārvadājumiem. Divas trešdaļas no kopējā Latvijas pakalpojumu eksporta ir saistītas ar ES valstīm, un to īpatsvars kopējā pakalpojumu eksportā ik gadu pieaug. Pakalpojumu eksporta apjomi uz ES valstīm gan 2018. gadā, gan arī 2019. gada 3 ceturkšņos stabili pieauga. Lielākais īpatsvars pakalpojumu eksportā uz ES valstīm ir transporta pakalpojumiem (autotransports un gaisa transports), kā arī ceļojumiem. Vērā ņemamu daļu veido pakalpojumu eksports uz NVS valstīm, kas pārsvarā saistīts ar tranzītpakalpojumiem. Jāatzīmē, ka pakalpojumu eksports uz NVS valstīm pēdējo gadu laikā ir nedaudz sarucis, no 17% 2014.gadā līdz 12% 2018.gadā. Eksporta iespēju paplašināšanā nozīmīga loma ir Latvijas uzņēmēju konkurētspējai. It īpaši apstākļos, kad ārējais pieprasījums kļūst vājāks. | **2.3. attēls. Preču un pakalpojumu grupas ar lielāko ietekmi Latvijas eksporta izmaiņās,** *ieguldījums izmaiņās 2016.-2018.gadā, procentpunktos**Avots: EUROSTAT* |
| **2.6. attēls. Augsto tehnoloģiju produktu eksports,** *% no IKP, vidēji periodā**Avots: EUROSTAT* | **2.7. attēls. IKT pakalpojumu eksports,** *% no IKP, vidēji periodā**Avots: EUROSTAT; \* 2018.gadā* | Neraugoties uz vērā ņemamu darbaspēka izmaksu pieaugumu pēdējos gados, 2018.gadā eksporta izaugsmi pozitīvi ietekmēja konkurētspējas efekts. Līdzīga tendence bija vērojama arī 2019.gadā (skat. 2.4. attēlu). Lai arī Latvijas preču un pakalpojumu eksporta apjoms pēdējos gados ir audzis, tomēr, salīdzinot ar pārējām Baltijas valstīm, Latvijas eksporta ieguldījums IKP 2017.-2018.gadā veido vien nepilnus 62%. Salīdzinājumam Lietuvā un Igaunijā eksports veido ap 75% no IKP. Lielo atšķirību Baltijas valstu starpā veido gan preču, gan pakalpojumu eksports (skat. 2.5. attēlu). Latvijas preču eksportā 2017.-2018.gadā ir pieaudzis augsto tehnoloģiju produktu īpatsvars. Tomēr Latvijā ienākumi no augsto tehnoloģiju produktu eksporta relatīvi pret IKP ir mazāki nekā Lietuvā un Igaunijā (skat. 2.6.attēlu).  |
| Savukārt IKT pakalpojumi 2017.-2018.gadā veido nedaudz mazāku daļu no IKP nekā Igaunijā, bet ievērojami lielāku daļu nekā Lietuvā (skat. 2.7.attēlu). Turklāt pēdējos gados IKT pakalpojumu eksports ir ievērojami audzis.Galvenajam Latvijas ekonomikas izaugsmes dzinējam vidējā termiņā ir jābūt turpmākam ienākumu pieaugumam no eksporta. Tas ir atkarīgas no eksporta ģeogrāfijas paplašināšanas, izaugsmes tirdzniecības partnervalstīs, spēju iekļauties starptautiskās produktu ķēdēs un augstākas pievienotās vērtības produkcijas ražošanas. Latvijas eksporta turpmākās attīstības iespējas lielā mērā noteiks globālās ekonomikas izaugsmes tempi un Latvijas ražotāju konkurētspēja, kam pamatā jābalstās uz tehnoloģiskiem faktoriem, ražošanas efektivitātes uzlabošanu un inovācijām, mazākā mērā uz lētu darbaspēku un zemām resursu cenām. |
| **Mērķis:**2022.gadā Latvijas preču un pakalpojumu eksporta ieguldījuma daļa sasniegs 61% no IKP | Preču un pakalpojumu eksports,% IKP*Avots: CSP datu bāze* |
|  |
| **Politikas rezultāti:** |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019.(fakts) | 2020. | 2021. | 2022. |
| 2.1.Palielinās Latvijas eksports | 2.1.1.Eksporta dinamika salīdzināmās cenās (milj. *euro*)  | 17 052(2018) | 17 811 | 18 167 | 18 530 |
| 2.1.2. Vidējais preču un pakalpojumu eksporta (faktiskajās cenās) pieauguma temps, (%)  | 7,0 (2018) | 4% pieaugums vidēji gadā |
| 2.1.3. Eksporta vienības vērtība (SITC 5-8), 5 gadu slīdošais vidējais pieauguma temps (%) | 9,2 (2018) |  |  | 11 |
| 2.2. Palielinās apstrādes rūpniecības un augsto tehnoloģiju produktu eksporta īpatsvars | 2.2.1. Augsto tehnoloģiju produktu eksporta īpatsvars, kopējā eksportā (%) | 11,2(2018) | 12 % (2020.-2022. g. vidēji gadā) |
| 2.2.2. Apstrādes rūpniecības īpatsvars kopējā preču un pakalpojumu eksportā, %  | 40(2018) | 41 |  | 43 |
| Avoti:PKC (2020) Latvijas nacionālais attīstības plāns 2021.–2027. gadamEM (2017) Informatīvais ziņojums “Viedās specializācijas stratēģijas monitorings”, RIS3 Progresa ziņojums;CSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*EM aprēķini un prognozes |
| **Uzdevumi** | **Pamatojums** | **Atbildīgā EM struktūrvienība** |
| * 1. Eksportu veicinošo pasākumu īstenošana:
* Atbalstīt vidējas un augstas pievienotās vērtības preču un pakalpojumu eksportu
* Atbalstīt augsto tehnoloģiju produktu eksportu, sekmējot eksporta struktūras atbilstošās izmaiņas
* Atbalstīt jaunu, augošu tirgu apgūšanu, identificēt prioritārus mērķa tirgus Latvijas produktiem un pakalpojumiem, īpaši viedās specializācijas jomu ietvaros
* Pilnveidot līdzšinējos un izstrādāt/īstenot jaunus atbalsta instrumentus eksporta veicināšanai (t.sk. atbalsts eksporta kreditēšanai). Nodrošināt fokusētu atbalstu eksporta mērķtirgos, apzinot konkrētos uzņēmējus, kā arī virzīt priekšlikumus izmaiņām eksporta atbalsta finansēšanas kārtībā
* Izvērtēt iespēju sniegt atbalstu lielajiem eksportspējīgajiem uzņēmumiem eksporta veicināšanai LIAA atbalstītajās programmās, t.sk. lielajiem pārtikas uzņēmumiem
* Atbalstīt nozaru ekosistēmu attīstību un Latvijas uzņēmumu integrāciju starptautiskās vērtību ķēdēs
* Veikt pārstāvniecību tīklu darbības izvērtējumu un sniegt priekšlikumus to dabību uzlabošanai
* Veicināt rūpnieciskā dizaina izmantošanu produktu attīstībai
 | NAP [203]VRP 48.1.VRP 48.3.NAP [384] | UKD, ID, NPD, ESĀEAD |
| * 1. Starptautiskās sadarbības veicināšana un labvēlīgu tirdzniecības nosacījumu veidošana Latvijas uzņēmējiem:
* Veicināt ekonomisko sadarbību Latvijas tautsaimniecībai nozīmīgās sadarbības jomās (t.sk. IKT, inovācijas un jaunuzņēmumi, tūrisms, transports un loģistika, dzīvības zinātnes, tīrās tehnoloģijas, izglītība un zinātne) (5.DV)
* Attīstīt un pilnveidot esošās sadarbības platformu (starptautiskās vizītes, ekonomisko atašeju darbs, darbs starpvalstu komisijās). Izvērtēt iespējas jaunas platformas izveidei eksporta veicināšanai (t.sk. enerģētikā un citās prioritārās jomās)
* Stiprināt ES Vienotā tirgus (t.sk. digitālā) turpmāku pilnveidošanu, tādējādi sekmējot Latvijas uzņēmēju un iedzīvotāju uzticību tam (5.DV)5
* Aizstāvēt Latvijas uzņēmēju ekonomiskās intereses, t.sk. mazinot regulatīvos un administratīvos šķēršļus, organizējot diskusijas par ES līmeņa tarifiem un investīciju piesaistes regulējumu, pilnveidojot līgumtiesisko bāzi, ievērojot labāka regulējuma principus, u.c.
* Nodrošināt Latvijas ekonomisko pārstāvniecību darbu, kas orientēta uz eksporta veicināšanu, arī pēc ES struktūrfondu 2014.-2020. gada plānošanas perioda beigām
* Sadarbībā ar nozaru pārstāvjiem identificēt iespējamos šķēršļus eksportam, mazinot regulatīvās barjeras un nodrošinot uz robežas veicamo procedūru vienkāršošanu (t.sk administratīvu lēmumu labāku skaidrošanu, “one window” principa ieviešanu, nepieciešamā dokumentu skaita mazināšanu, informācijas nodrošinājumu klientiem par reglamentējošo aktu izmaiņām u.c.)
 | NAP [239] VRP 20.2.VRP216.2.VRP 216.3.OECD (*Trade facilitation performance[[1]](#footnote-1), Latvia*) | ESĀEAD,ITD, ETID, NPD, UKD |
| * 1. Sekmēt kvalitātes, standartu un atzīšanas instrumentu izmantošanu starptautiskajā vidē (t.sk. nodrošinot dalību starptautiskajās organizācijās) nacionālo uzņēmumu eksportspējas attīstībai
 | EM iniciatīva  | ITD |
| * 1. Stiprināt Baltijas un Ziemeļvalstu ekonomisko sadarbību, t.sk. pieredzes apmaiņu, pastiprinot Latvijas iesaisti dažādos sadarbības formātos
 | VRP 217.1 | ESĀEAD |
| * 1. Sekmēt sinhronizācijas projektu (elektroenerģijas, gāzes tīklu) un infrastruktūras attīstības projektu īstenošanu
 | Darba grupas diskusijas rezultāti (06.11.2019.) | ETID |
| * 1. Ne-emisiju tehnoloģiju izmantošanas veicināšana elektroenerģijas ražošanā:
* Precizēt normatīvo regulējumu nolūkā novērst administratīvos šķēršļus enerģijas, kas iegūta no ne-emisiju atjaunojamiem energoresursiem, attīstībai Latvijā
* Izstrādāt konceptuālo risinājumu sauszemes vēja parku (vēja enerģijas ražošana) attīstībai
* Uzsākt starpvalstu projektu atkrastes vēja parku izveides īstenošanu (sadarbībā ar Igauniju)
 | Latvijas Nacionālais enerģētikas un klimata plāns 2021. – 2030. gadam | IEPD |

### 3.3. Investīciju veicināšana un piesaiste

|  |
| --- |
| **3. Darbības virziens: Investīciju veicināšana un piesaiste** |
| **Esošās situācijas apraksts**Salīdzinot ar iepriekšējo gadu tendenci, 2017. un 2018.gadā izdevumu pieaugums kopējā pamatkapitāla veidošanai sasniedza savu augstāko līmeni, attiecīgi ̶ 11,3% un 15,8%, kas bija daudz straujāks rādītājs nekā vairumā ES dalībvalstīs. Tomēr 2019.gadā pamatkapitāla veidošanas tempi jūtami mazinājušies uz kopēja IKP pieauguma palēninājuma fona (skat. 3.1. attēlu). Arī turpmāk tiek prognozēts, ka pamatkapitāla pieaugums IKP varētu nebūt tik straujš kā bija iepriekš. Arī ES fondu investīcijām esošā plānošanas perioda ietvaros sasniedzot savu maksimumu, 2019.gadā investīciju temps ir samazinājies. 2019.gada 1.pusgadā tās pieauga par 4,8%.Neskatoties uz iepriekšojos gados investīciju līmeņa strauju palielinājumu, 2018.gadā sasniedzot 22,5% no IKP (skat. 3.2.attēlu), tas joprojām bija mazāks nekā pirms krīzes (skat. 3.4.attēlu). Relatīvi zemais investīciju līmenis galvenokārt ir saistīts ar privāto investīciju lēno atgūšanos. Privātās investīcijas pēckrīzes gados (2010. ̶ 2018.gadā) veidoja vidēji 17,6% no IKP, t.i. par gandrīz 11 procentpunktiem mazāk kā straujās izaugsmes gados (skat. 3.3.attēlu). Šajā periodā zemo līmeni un mērenu dinamiku galvenokārt noteica vājā kreditēšana, zems pieprasījums, salīdzinoši augsts privātā sektora parādsaistību līmenis, kā arī ekonomiskās un politiskās situācijas nenoteiktība ārējā vidē. Pēdējos gados privāto investīciju dinamika kļuva straujāka. 2018.gadā, salīdzinot ar iepriekšējo gadu, tās pieauga par 13,6%. Nozīmīgu atbalstu privātajām investīcijām nodrošina arī valsts ar ES struktūrfondu līdzfinansējumu.

|  |  |  |  |  |
| --- | --- | --- | --- | --- |
| 3.1.attēls. **Izdevumu pieaugums kopējā pamatkapitala veidošanai ceturkšņos***% pret iepriekšēja gada atbilstošo periodu* | 3.2.attēls. **Investīciju dinamika un līmenis** | 3.3.attēls. **Privātās un valsts investīcijas** *(% no IKP)* | 3.4.attēls. **Investīcijas un ĀTI plūsmas** *(faktiskajās cenās, milj. euro)* | 3.5.attēls. **ĀTI snieguma indekss** 3-gadu vidējais (slīdošais) rādītājs, % |
|  |  |  |  |  |
| *Avots: CSP* | *Avots: EUROSTAT* | *Avots: EUROSTAT* | *Avots: CSP, Latvijas Banka* | *Avots:* *Avots: Latvijas Banka; Lietuvos Bankas; Eesti Pank; EM aprēkini* |

Valsts investīcijas (budžeta izdevumi kopējā pamatkapitāla veidošanai) Latvijā saglabājas augstā līmenī un pēdējos gados veido 1/5 daļu no kopējām investīcijām Latvijas tautsaimniecībā. Valsts investīciju dinamika lielā mērā ir atkarīga no ES struktūrfondu apgūšanas cikliskuma. Līdz ar ES struktūrfondu finansējuma atjaunošanos periodā no 2017. līdz 2018.gadam valsts investīcijas pieauga vidēji par 33,5% gadā. Turpmākajos gados investīciju pieauguma tempi būs ievērojami lēnāki, jo šajā ES fondu plānošanas periodā maksimums jau ir sasniegts. |
| Latvijā valsts investīciju daļa kopējā investīciju apjomā ir viena no augstākām starp ES dalībvalstīm – saskaņā ar Eurostat datiem 2018.gadā valsts investīcijas ES-28 valstīs vidēji veidoja 2,9% no IKP (Latvijā – 5,4%). Tas galvenokārt saistīts ar apjomīgiem ieguldījumiem infrastruktūras pilnveidošanai.Investīcijas straujāk aug pakalpojumu nozarēs. Periodā no 2017. līdz 2018.gadam nefinanšu investīcijas pakalpojumu nozarēs pieauga par gandrīz 35%, kamēr preču ražošanas nozarēs – par 28%. Arī 2019.gadā investīcijas straujāk aug pakalpojumu nozarēs. 2019.gada pirmajā pusgadā pakalpojumu nozarēs investēja par gandrīz 26% vairāk nekā pirms gada. Savukārt preču ražošanas nozarēs investīciju apjomi palielinājās par 18 %. Nefinanšu investīcijas apstrādes rūpniecībā ir svārstīgas. 2017. gadā, salīdzinot ar 2016.gadu tās pieauga par 2,5%, bet 2018.gadā bija par gandrīz 8% zemākā līmenī nekā pirms gada. Rūpniecības uzņēmumu vadītāju aptaujas rezultāti[[2]](#footnote-2) liecina, ka nozīmīgākais investīcijas veicinošais faktors ir pieprasījuma pieaugums. Pēdējos gados palielinājās finanšu un kvalificēta darbaspēka pieejamības faktoru nozīme investīciju stimulēšanā.Pēc Latvijas Bankas datiem[[3]](#footnote-3) 2018.gadā Latvijā piesaistīto ĀTI apjoms, salīdzinot ar iepriekšējo gadu, pieauga par 42,5% un sasniedza 2,9% no IKP. 2019.gadā piesaistīto ĀTI plūsmas ir svārstīgas. 1.ceturksnī tās veidoja 172 milj. *euro*, saglabājot iepriekšējā gada vidējo ceturkšņa ĀTI līmeni, kamēr gada 2.ceturksnī ĀTI neto plūsmas bija negatīvas (62,3 milj. *euro*), ko ietekmēja dividenžu izmaksas ārvalstu investoriem. Savukārt 2019. gada 3.ceturksnī piesaistītās ĀTI ir bijušas 397 milj. apjomā, kas ir ievērojami vairāk nekā vidēji pēdējos gados. Kopumā piesaistīto ĀTI plūsmas 2019.gada trīs ceturkšņos bija par 6% lielākā apjomā nekā pirms gada un veidoja 2,3% no IKP (skat. 3.6. attēlu).2019.gada septembra beigās uzkrātās ĀTI Latvijas ekonomikā sasniedza 15,7 miljardus *euro* (51,8% no IKP). Gada laikā tās pieauga par 5,6%, ko galvenokārt noteica Igaunijas un Vācijas uzņēmēju apjomīgie ieguldījumi Latvijas tautsaimniecībā. Lielākā ieguldītājvalsts Latvijas ekonomikā bija Zviedrija. Zviedrijas uzņēmēju investīcijas veidoja 14,3% no kopējām uzkrātajām ĀTI. Pārsvarā tās ir investīcijas finanšu starpniecības pakalpojumos. Lieli bija arī Igaunijas (13,6% no kopējām uzkrātām ĀTI), Krievijas (10,1%), Kipras (7,0%), Lietuvas (6,9%), Nīderlandes (6,9%), Vācijas (6,2%), Luksemburgas (5,7%), Dānijas (3,7%), Somijas (3,2%) un Norvēģijas (3,1%) uzņēmēju ieguldījumi. Nozaru struktūrā 2019.gada septembra beigās lielāks uzkrāto ĀTI īpatsvars bijis ieguldījumiem finanšu starpniecībā (24% no kopējām uzkrātām ĀTI), tirdzniecībā (16,9%), darījumos ar nekustamo īpašumu (15,3%) un apstrādes rūpniecībā (11,7%). | 3.6. attēls. **ĀTI Latvijā,** *darījumi, procentos pret IKP*Avots: Latvijas Bankas datu bāze 3.7.attēls. **ĀTI Baltijas valstīs,** *darījumi, mljrd. euro**Avots: Latvijas Banka; Lietuvos Bankas; Eesti Pank* |
| Līdz 2016.gadam Latvija piesaistīja vidēji gadā 42% no kopējām ĀTI Baltijas valstīs, kas arī noteica ĀTI snieguma indeksa kāpumu (skat. 3.5.attēlu). Indeksa vērtības zemāku līmeni 2017. ̶ 2018.gadā lielā mērā ietekmēja straujš ĀTI pieaugums Igaunijā (skatīt 3.7. attēlu). Pēdējo divu gadu laikā Igaunijā piesaistītās ĀTI bija gandrīz 2,6 reizes lielākā apjomā nekā 2015. ̶ 2016.gadā un veidoja gandrīz 5,3% no IKP. Savukārt Latvijā un Lietuvā ienākošo ĀTI plūsmu apjoms bija divreiz mazāks, attiecīgi, 2,5% un 1,5% no IKP, kas atspoguļo ĀTI snieguma indeksa zemo līmeni 2017. un 2018. gadā. Tuvākajos gados sagaidāms, ka ĀTI plūsmas Latvijā, kā arī Baltijas reģionā kopumā saglabāsies mērenas un Latvijas ĀTI snieguma indekss būs zemāks par 1,2 līmeni. Nākotnē ĀTI plūsmas lielā mērā ietekmēs ārējie faktori. Jāatzīmē, ka pasaulē kopumā ir vērojama investīciju pārrobežu plūsmu vājināšanās, ko izraisa pieaugušie ģeopolitiskie riski kā arī ekonomiskās un politiskās situācijas nenoteiktība ārējā vidē. Latvijā nākamajā plānošanas ciklā (līdz 2022.gadam) fokuss tiks vērsts uz investīciju pieaugumu augsto un vidēji augsto tehnoloģiju nozarēs. |
| **Mērķis:** 2022.gadā investīcijas augsto un vidēji augsto tehnoloģiju nozarēs sasniegs vismaz 115 milj. *euro* apmēru | **Bruto ieguldījumi pamatkapitālā Latvijas augsto un vidēji augsto tehnoloģiju nozarēs***Avots: Eurostat dati* |
| **Politikas rezultāti:**  |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019(fakts) | 2020 | 2021 | 2022 |
| 3.1.Palielinās piesaistīto investīciju apjoms un investīciju portfeļu skaits | 3.1.1. Ikgadēji izstrādāti investīciju piedāvājumi ārvalstu investoriem investēšanai stratēģiski nozīmīgās ekosistēmās (skaits) | - | 2 | 2 | 2 |
| 3.1.2.Bruto pamatkapitāla veidošana (% no IKP) | 22,9  |  |  | 23 |
|  | 3.1.3. Akciju tirgus kapitalizācija, % no IKP | 2,5 (2018) |  |  | 4 |
| 3.2. Palielinās Latvijas loma Baltijā ĀTI piesaistē | 3.2.1. ĀTI snieguma indekss, 3-gadu vidējais rādītājs | 0,8 (2018) | 0,9 | Ikgadēji ne mazāk kā 1,0 |
| Avoti:MK Rīkojums Nr 210. (2019) Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanu, [*https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai*](https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai)PKC (2020) Latvijas nacionālais attīstības plāns 2021.–2027. gadamCSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*Global Economic Data, Indicators, Charts & Forecasts (CEIC), [*https://www.ceicdata.com/en/country/latvia*](https://www.ceicdata.com/en/country/latvia)EM aprēķini un prognozes |
| **Uzdevumi**  | **Pamatojums** | **Atbildīgā EM struktūrvienība** |
| * 1. Atbalsta sniegšana Latvijā strādājošiem ārvalstu investoriem, t.sk.:
* Ieviest un uzraudzīt Norvēģijas finanšu instrumenta 2014.-2021.gadam programmu “Uzņēmējdarbības attīstība, inovācijas un mazie un vidējie uzņēmumi” (arī 5.DV)
* Balstoties uz ekosistēmu attīstības pieeju attīstīt piecas zināšanu jomas (zināšanu ietilpīga bioekonomika, biomedicīna un biofarmācija, viedie materiāli un inženiersistēmas, informācijas un komunikāciju tehnoloģijas, viedā enerģētika) un veicināt privātā un akadēmiskā sektora sadarbību tajās, iezīmējot konkrētas investīciju vajadzības un piedāvājumu attiecīgajās ekosistēmās, kā arī piesaistot tām ārvalstu investorus un sadarbības partnerus (5.DV un 6.DV)
 | VRP 24.1.VRP 37.1.NAP [191] | ID, UKD |
| * 1. Finanšu tirgus politikas un atbalsta pasākumu izstrāde:
* īstenot valsts atbalsta programmu riska kapitāla pieejamības paaugstināšanai, nodrošināt kapitāla piesaisti uzņēmumiem (privātie un ERAF līdzekļi)
* piesaistīt resursus valsts atbalsta programmām no starptautiskajām finanšu institūcijām vai kapitāla tirgū
* paaugstināt finanšu pieejamību lieliem investīciju projektiem, sadarbībā ar investīciju konsultāciju centru nodrošināt konsultācijas par līdzekļu piesaisti investīciju projektu īstenošanai no Eiropas Investīciju bankas Eiropas Stratēģisko investīciju fonda
* Attīstīt finanšu tirgus (t.sk. "zaļo" finansēšanas instrumentu) un veicināt finansējuma pieejamību (t.sk. ar “Altum” caur finanšu inovācijām)
 | VRP 27.3.NAP [188]NAP[239] | UKD |
| * 1. Vietējo un ārvalstu investīciju piesaiste, atbalsts zināšanu un tehnoloģiski ietilpīgai uzņēmējdarbībai Latvijā
 | NAP [203] | ID, UKD, NPD |
| * 1. Aktīvs atbalsts Latvijas uzņēmējiem investīciju piesaistīšanā caur ārējo ekonomisko pārstāvniecību un diplomātisko pārstāvniecību tīklos organizētām atbalsta vizītēm, semināriem, u.c. pasākumiem
 | VRP 216.4 | ID, NPD, ESĀEAD |
| * 1. Ieguldījumu veicināšana nekustamā īpašuma attīstīšanā un īres māju celtniecībā. Jauns īres tiesiskais regulējums mājokļu īres tirgus attīstības veicināšanai, t.sk. īres māju būvniecībai finanšu pieejamības nodrošināšana.
 | VRP 49.1.NAP [354] | MPD |
| * 1. Stabilas un prognozējamas investīciju vides izveide enerģētikas un ražošanas sektoriem:
* Finansējuma programmu izstrāde energoefektivitātes uzlabošanai un AER veicināšanai, nosakot atbalsta veidus un pieejamā līdzfinansējuma apjomus komersantiem
 | Latvijas Nacionālais enerģētikas un klimata plāns 2021. – 2030. gadam | EFIN |
| * 1. Ēku energoefektivitātes finanšu mehānismu uzlabošana, ES struktūrfondu un/vai citu finansējuma avotu ietvaros īstenojot:
* energoefektivitātes uzlabošanas pasākumus valsts ēkās
* energoefektivitātes uzlabošanas pasākumus dzīvojamās ēkās (daudzdzīvokļu ēkās), finansiālā atbalsta kritērijos nosakot t.sk. nepieciešamību enerģētiskās nabadzības mazināšanai
* energoefektivitātes uzlabošanas pasākumus privātmājās vai neliela skaita ēku kompleksos, finansiālā atbalsta kritērijos nosakot enerģētiskās nabadzības mazināšanas un līdzmaksājuma diversificēšanas nosacījumus un iespējas pieslēgties pie centrālās siltumapgādes
 | Latvijas Nacionālais enerģētikas un klimata plāns 2021. – 2030. gadam (1.virziena “Ēku energoefektivitātes uzlabošana” pasākumi) | EFIN |
| * 1. Piesaistīt ES struktūrfondu un citu finansējuma avotus un izstrādāt īstenojamo pasākumu atbalsta nosacījumus, veidojot finanšu mehānismu energoefektivitātes uzlabošanas un AER tehnoloģiju izmantošanas veicināšanai siltumapgādē, aukstumapgādē un rūpniecībā
 | Latvijas Nacionālais enerģētikas un klimata plāns 2021. – 2030. gadam (2.virziena “Energoefektivitātes uzlabošana un AER tehnoloģiju izmantošanas veicināšana siltumapgādē un aukstumapgādē, un rūpniecībā” pasākumi) | EFIN |
| * 1. Stiprināt pētniecības un inovācijas (P&I) ieguldījuma enerģētikas un klimata mērķu sasniegšanā un definēt prioritātes mērķtiecīgām investīcijām (5.DV)
 | Latvijas Nacionālais enerģētikas un klimata plāns 2021. – 2030. gadam, 87.lpp.  | IEPD, EKVD, ETID |

### 3.4. Cilvēkkapitāla attīstība

|  |
| --- |
| **4. Darbības virziens: Cilvēkkapitāla attīstība** |
| **Esošās situācijas apraksts**Latvijas iedzīvotāju iesaistes līmenis mūžizglītībā pēdējos gados nav audzis un 2018.gadā sasniedza vien 6,7%. Tas ir nepietiekams līmenis, ņemot vērā mūsdienu strauji mainīgos procesus darba tirgū un ilgstoši negatīvās demogrāfijas tendences.Līdz ar ekonomisko aktivitāšu palielināšanos vērojami jūtami uzlabojumi arī darba tirgū – turpina sarukt bezdarbs un palielinās nodarbinātības līmenis. Vienlaikus izaicinājumus rada demogrāfijas tendences un darba tirgus reģionālās atšķirības, kas ierobežo jaunu darbinieku piesaisti straujāk augošās nozarēs un ekonomiski spēcīgākos reģionu centros. Darbaspēka piesaistes iespējas no ekonomiski neaktīvās iedzīvotāju daļas ir gandrīz izsmeltas.Iedzīvotāju skaits Latvijā samazinās, ko ietekmē gan emigrācija, gan negatīvais dabiskais pieaugums. 2019.gada sākumā Latvijā dzīvoja 1,92 milj. iedzīvotāju – par 14,2 tūkst. mazāk nekā pirms gada un par gandrīz 289 tūkst. mazāk nekā 2007.gadā. (skat 4.1.attēlu).

|  |  |  |  |
| --- | --- | --- | --- |
| 4.1.attēls. **Iedzīvotāju skaita dinamika,** *miljonos* | 4.2.attēls. **Nodarbinātības dinamika un devums izaugsmē,** *procentos* | 4.3.attēls. **Nodarbinātie un ekonomiski aktīvie iedzīvotāji,** **15-74 gadi,** *tūkstošos* | 4.4.attēls. **Bezdarbu ietekmējošie faktori, tūkstošos,** *izmaiņas pret iepriekšējo periodu* |
|  |  |  |  |
| *Avots: CSP* | *Avots: CSP; EM aprēķins* | *Avots: CSP, n – EM novērtējums* | *Avots: CSP, EM aprēķini* |

Ekonomikas izaugsme pēdējos gados ir bijusi lielā mērā balstīta uz produktivitātes pieaugumu, tādējādi darbavietu palielinājums kopumā bija mērens – atbilstoši darba tirgus piedāvājuma iespējām (skat. 4.2. attēlu). Laika posmā no 2016. – 2018. gadam nodarbināto skaits palielinājies par 16 tūkst. To lielā mērā ietekmējis ekonomisko aktivitāšu pieaugums tautsaimniecībā. Kopumā 2019. gada 3. ceturksnī bija nodarbināti 917,8 tūkst. iedzīvotāju vecumā no 15 līdz 74 gadiem, kas par 0,2% bija mazāk nekā 2018. gada atbilstošajā periodā. Demogrāfijas tendences ietekmē arī ekonomiski aktīvo iedzīvotāju skaita samazināšanos jeb potenciālo darbaspēka piedāvājumu. Kopš 2016. gada ekonomiski aktīvo iedzīvotāju skaits vecuma grupā no 15 līdz 74 gadiem samazinājies par 6 tūkstošiem (skat. 4.3. attēlu) Tikmēr demogrāfijas tendenču negatīvo ietekmi uz darbaspēka piedāvājumu mazinājis iedzīvotāju ekonomiskās aktivitātes pieaugums. Līdzīgi kā nodarbinātības līmenis, arī iedzīvotāju ekonomiskā aktivitāte sasniegusi līdz šim augstāko līmeni – 69,9% 2019. gada 3. ceturksnī.

|  |
| --- |
| * 1. attēls. **Darbaspēka pieprasījuma un piedāvājuma prognozes 2025.gadam,** absolventi 2018.gadā

 |
| *Avots: EM darba tirgus vidēja un ilgtermņa prognozes 2018** 1. *attēls.* **Iedzīvotāji mūžizglītībā pēc iegūtā izglītības līmeņa 2018. gadā,**

% no iedzīvotājiem vecumā no 25-64 gadiem**Kopā – 6,7%***Avots: CSP, EM aprēķin* |

Bezdarba līmenis 2019. gada 3. ceturksnī sasniedza 6%. 2019. gada 3. ceturksnī bija 58,9 tūkst. bezdarbnieku, kas par 9,8 tūkst. mazāk nekā bija 2018. gada attiecīgajā periodā. Iepriekšējos gados bezdarbs samazinājies, pateicoties gan darbaspēka pieprasījuma – iedzīvotāju nodarbinātības pieaugumam, gan arī demogrāfijas tendencēm – ekonomiski aktīvo iedzīvotāju skaita samazinājumam. Lai gan pieprasījuma stimuli ir bijuši nozīmīgi aktivitātes rosinātāji darba tirgū, tomēr to ietekme uz bezdarba samazinājumu ir bijusi ierobežota – vien aptuveni puse no bezdarbnieku skaita samazinājuma pēdējo 5 gadu laikā ir skaidrojama ar pieprasījuma faktoriem (skat. 4.4. attēlu). Bezdarba straujāku samazināšanos joprojām kavē darba tirgus reģionālās atšķirības – reģistrētais bezdarba līmenis Latgales reģionā ir vairāk nekā trīs reizes augstāks nekā Rīgas reģionā. Lai arī darba resursu un vakanču nevienmērīgais reģionālais sadalījums pašlaik ir viena no redzamākajām darba tirgus strukturālajām neatbilstībām, tomēr tā nav vienīgā. Riskus rada arī salīdzinoši augstais ilgstošo bezdarbnieku īpatsvars – joprojām gandrīz 1/4 no reģistrētiem darba meklētājiem ir bez darba ilgāk par gadu.Saglabājoties pašreizējai darbaspēka sagatavošanas struktūrai, nākotnē paredzamas šādas būtiskākās darba tirgus disproporcijas (skat. 4.5.attēlu):* iztrūkums pēc augstākās kvalifikācijas dabaszinātņu, IKT un inženierzinātņu speciālistiem;
* iztrūkums pēc darbaspēka ar profesionālo vidējo izglītību;
* liels jauniešu īpatsvars, kas nonāk darba tirgū bez konkrētas specialitātes un prasmēm;
* liels mazkvalificētā darbaspēka īpatsvars.

Turklāt pastāv risks, ka daļai no esošiem bezdarbniekiem nākotnē varētu būt problēmas atrast savām prasmēm atbilstošu darbu, jo tās var neatbilst tam, ko pieprasa tirgus, ņemot vērā nozaru un darbaspēka pieprasījuma strukturālās izmaiņas. Tomēr pašreizējais pieaugušo izglītības piedāvājums pilnībā nerisina lielo mazkvalificētā darbaspēka pārpalikumu – iedzīvotāju ar pamatizglītību iesaiste pieaugušo izglītības pasākumos ir joprojām zemākā starp visām iedzīvotāju grupām un tikai nedaudz pārsniedz 3%. Darba devēji arvien biežāk saskaras ar problēmām atrast nepieciešamās kvalifikācijas darbiniekus, kas savukārt rada spiedienu uz darba algām. Arvien izteiktākas kļūst darba tirgus reģionālās atšķirības – jaunās darbavietas galvenokārt veidojās ekonomiski aktīvākajos reģionos, savukārt lielākais darba meklētāju skaits ir mazāk attīstītos reģionos. Jau ilgstoši darba algu pieaugums pārsniedz 5% un pēdējā laikā jau tuvojas 7–8%. Patreizējam darbaspēka trūkumam ir divi galvenie iemesli – 1) pārāk zems atalgojums neproduktīvās nozarēs un darbiniekiem nav motivācija šādus darbus veikt (papildus augsts ēnu ekonomikas risks), 2) zināšanu un tehnoloģiju ietilpīgās nozarēs iztrūkst atbilstoši augsti kvalificēti speciālisti.Vienīgais ceļš, kā panākt straujāku un ilgtspējīgu ekonomikas izaugsmi, ir palielināt ekonomikas produktivitāti jeb veicināt ekonomikas transformāciju. Latvijas jaunajām konkurētspējas priekšrocībām jābūt zināšanām, tehnoloģijām, inovācijām, kas ir svarīgs priekšnoteikums produktivitātes pieaugumam. Esošā tautsaimniecības struktūra ir viens no Latvijas zemās produktivitātes cēloņiem. Lēta darbaspēka ievešana veicinās esošās tautsaimniecības struktūras saglabāšanos, kurā dominē zemas pievienotās vērtības darbības. Lēta darbaspēka ievešana veicinās izspiešanas efektu. Latvijas iedzīvotāji turpinās emigrēt uz attīstītākām valstīm, kur ir iespējams saņemt lielāku atalgojumu par to pašu darbu.  |
| **Mērķis:**Līdz 2022.gadam Latvijas iedzīvotāju vecumā no 25 līdz 64 gadiem iesaistīšanās līmenis mūžizglītībā sasniegs 10%  | **Iedzīvotāju iesaistīšanās līmenis mūžizglītībā, % no iedzīvotājiem vecumā no 25 līdz 64 gadiem** *Avots: CSP, EM prognozes* |
|  |
| **Politikas rezultāti:**  |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019. (fakts) | 2020. | 2021. | 2022. |
| 4.1. Tiks veicināta iekļaujoša izaugsme, palielinot iedzīvotāju iesaisti darba tirgū  | 4.1.1.Nodarbinātības līmenis (15-74) (%) | 64,5 (2018) |  |  | 65,9 |
| 4.2. Palielināts nodarbināto skaits ar profesionālo un augstāko izglītību | 4.2.1.Nodarbināto skaita īpatsvars ar profesionālo izglītību (%) | 30,7 |  |  | 32 |
| 4.2.2.Nodarbināto skaita īpatsvars ar augstāko izglītību (%) | 37,3 (2018) |  |  | 38 |
| 4.3. Paaugstinās iedzīvotāju digitālās prasmes un pieaudzis STEM nozarēs studējošo skaits  | 4.3.1. Augstskolās un koledžās studentu skaita īpatsvars izglītības tematiskajās grupās\* kopējā augstskolu un koledžu studentu skaitā (%, mācību gada sākumā) | 24,6 (2018) |  |  | 26 |
| 4.3.2. 25–64 gadus vecu personu īpatsvars, kurām ir pamata un augstākas digitālās prasmes, (%) | 45 |  |  | 49 |
| 4.4. Mazinās jauniešu skaits, kas nemācās  | 4.4.1.Vidusskolu beigušo, kas neturpina mācīties, īpatsvars kopējā vidusskolu beigušo skaitā (%) | 31,7 |  |  | 30 |
| 4.5. Nodrošināts atbalsts norēķiniem par elekroenerģiju maksimāli lielai aizsargātā lietotāja statusa atbilstīgai lietotāju daļai | 4.5.1. Elektroenerģijas aizsargāta lietotāja pakalpojuma saņēmēju skaits (%) | ≥50 | ≥50 | ≥95 | ≥95 |
| Avoti:PKC (2020) Latvijas nacionālais attīstības plāns 2021.–2027. gadam EM (2020), Latvijas Nacionālais enerģētikas un klimata plāns 2021. – 2030. gadam, [*http://tap.mk.gov.lv/lv/mk/tap/?pid=40480261&mode=mk&date=2020-01-28*](http://tap.mk.gov.lv/lv/mk/tap/?pid=40480261&mode=mk&date=2020-01-28)CSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*EM aprēķini un prognozes\* *dabaszinātnes, matemātika, informācijas tehnoloģijas, inženierzinātnes, ražošana, būvniecība* |
| **Uzdevumi**  | Pamatojums | Atbildīgā EM struktūrvienība |
| 4.1. Nodarbinātības padomes kā horizontālo risinājumu platformas darba pilnveide un funkciju paplašināšana | EM iniciatīva | AnD |
| 4.2.Darbaspēka piedāvājuma atbilstības tautsaimniecības pieprasījumam veicināšana:* Veikt prognozes attiecībā uz darbaspēka pietiekamību
* Veicināt darbaspēka reģionālo un profesionālo mobilitāti
* Atbalstīt pieaugošo izglītību
* Sekmēt darbaspēka remigrāciju, kvalificēta ārvalstu darbaspēka un talantu piesaisti
 | VRP 34.1.NAP [220]NAP [221] | AnD |
| 4.3.Augsti kvalificētu speciālistu sagatavošana/piesaiste:* IKT augstskolas programmas turpināšana, augsti kvalificēta IT speciālistu sagatavošana
* Veicināt ieguldījumus cilvēkkapitālā (t.sk. arī saistībā ar inovatīvo tehnoloģiju attīstību enerģētikas sektorā)
 | NAP [220]NAP [332] Latvijas Nacionālais enerģētikas un klimata plāns 2030. gadam, 64.lp. | ID, IEPD, AnD |
| 4.4.Īres tirgus regulējuma sakārtošana:* Mājokļu īres tirgus attīstība (ātrāka strīdu izšķiršana par norēķiniem)
* Ēnu ekonomikas īres tirgū mazināšana
* Finanšu pieejamības nodrošināšana īres māju būvniecībai
 | VRP 49.1. VRP 51.1.NAP [354] | MPD |
| 4.5.Mājokļu pieejamības veicināšana:* Izstrādāt mehānismu, kas paredzētu iespēju privātpersonām saņemt grantu mājokļa iegādei vai būvniecībai
* Uzlabot mājokļu pieejamību grūtībās nonākušiem un nelabvēlīgā situācijā esošiem iedzīvotājiem
* Atjaunot un palielināt skaitu sociāliem mājokļiem, vienlaikus izveidojot instrumentu, kas sniedz mājokļu atbalstu maznodrošinātām personām dzīvesvietas maiņai
* Pilnveidot garantiju programmu mājokļa iegādei dažādām iedzīvotāju grupām
* Sekmēt privātās investīcijas nekustamā īpašuma attīstīšanā
* Vienkāršot būvniecības procedūras dzīvojamo māju būvniecībai
 | VRP 50.1. VRP 96.1.NAP [349]NAP [351]NAP [352]NAP [355] | MPD, BPD |
| 4.6.Mājokļu kvalitātes celšanas nodrošināšana, vienkāršojot lēmumu pieņemšanu apsaimniekošanas jomā, stimulējot ēku atjaunošanu, uzlabojot mājokļu energoefektivitāti un veicinot finanšu resursu pieejamību | VRP 52.1.NAP [353] | MPD |
| 4.7.Tipveida daudzdzīvokļu dzīvojamo ēku tehnisko projektu piedāvājuma sagatavošana pašvaldībām (1.DV) | EM prioritāra pasākuma pieteikums 2020.-2022.gadam | MPD |
| 4.8.Īstenot pasākumus nodarbināto apmācībām, kas sniedz ieguldījumu komersantu produktivitātes paaugstināšanā un jaunu produktu un tehnoloģiju izstrādē  | RIS3 progresa ziņojums | NPD |
| 4.9.Īstenot pasākumus nodarbināto IT un digitālo prasmju paaugstināšanai komersantu produktivitātes kāpināšanai  | RIS3 progresa ziņojums | NPD |
| 4.10.Īstenot pasākumus nodarbināto apmācībām netehnoloģisko inovāciju jomā (mārketings, lean procesu vadība, biznesa modeļi u.c.)  | RIS3 progresa ziņojums | NPD |
| 4.11.Sadarbībā ar būvniecības NVO pārskatīt profesijas standartus būvniecības jomā | EM iniciatīva | BPD |
| 4.12.Uzlabot nepārtikas preču drošumu un atbilstību prasībām, sargāt patērētājus no riskiem veselībai un dzīvībai saistībā ar nedrošu vai neatbilstošu precu izmantošanu | VRP 33.3. | ITD |
| 4.13.Nodrošināt aizsargātā lietotāja elektroenerģijas tirdzniecības pakalpojuma sniegšanu | EM prioritārie pasākumi | ETID |
| 4.14.Visaptveroši ieviest un piemērot sociāli aktuālos jautājumus enerģētikas un klimata politikā (t.sk. ieviešot prasību obligāti analizēt iespējamo ietekmi uz enerģētisko nabadzību un, kur nepieciešams, paredzēt kompensējošus pasākumus, kā arī ievērot “taisnīgas pārejas” principu) | Latvijas Nacionālais enerģētikas un klimata plāns 2021. – 2030. gadam (H12 pasākums) | ETID, EKVD |
| 4.15.Nodrošināt AER enerģijas izcelsmes apliecinājumu sistēmas pilnvērtīgu darbību, lai elektroenerģijas patērētājiem tiktu nodrošināta precīza, droša, patiesa informācija par patērētas elektroenerģijas izcelsmi | Latvijas Nacionālais enerģētikas un klimata plāns 2021. – 2030. gadam (H6 pasākums) | IEPD |
| 4.16.Uzlabot sabiedrības zināšanas, informētību un izpratni par klimata pārmaiņām un enerģētikas sektoru, AER izmantošanu un resursefektivitāti, lai sekmētu NEKP mērķu sasniegšanu ilgtspējīgā un sociāli atbildīgā veidā | Latvijas Nacionālais enerģētikas un klimata plāns 2021. – 2030. gadam (12.1.pasākums) | IEPD, ETID, EKVD, EFIN, SAN, ID, UKD |

### 3.5. Inovācijas un digitalizācijas veicināšana

|  |
| --- |
| **5. Inovācijas un digitalizācijas veicināšana** |
| **Esošās situācijas apraksts**Latvijas kopējie izdevumi pētniecībai un attīstībai (P&A) būtiski atpaliek no Latvijas Nacionālajā attīstības plānā definētā mērķa rādītāja 2020.gadam (1,5% no IKP). 2018.gadā tie bija 186,2 milj. *euro*, kas veidoja 0,63% no IKP (skat. 5.1. attēlu). Lai gan kopējais finansējuma pieaugums bija 68,7% salīdzinājumā ar 2016.gadu, tas ir ievērojami mazāk kā 2018.gadā bija plānots (1,2% no IKP). Finansējuma pieaugumu šajā laikā noteica Eiropas strukturālo un investīciju fondu finansējuma palielināšana, bet uzņēmumu pašu finansiālie ieguldījumi pieauga tikai par 8,3 milj. *euro*, ko lielā mērā ietekmējis darbs ar valsts kapitālsabiedrību inovāciju veicināšanas pasākumiem. Ieguldījumi P&A Latvijā laikā no 2013. līdz 2018.gadam vidēji bija aptuveni 0,6% no IKP un to ikgadējās izmaņas ir mērenas.

|  |  |  |
| --- | --- | --- |
| *5.1. attēls.* **Kopējais un uzņēmēju finansējums pētniecībai un attīstībai** **(P&A) ES valstīs 2018.gadā**, % no IKP | *5.2. attēls.* **Eiropas Inovācijas rezultatīvo rādītāju vērtējums 2018.gadā** | *5.3. attēls.* **Tautsaimniecības struktūru raksturojošie rādītāji 2018.gadā,** *%* |
|  |  |  |
| *Avots: Eurostat* | *Avots: Eiropas komisija, European Innovation scoreboar* | *Avots: Eiropas komisija, European Innovation scoreboard* |

Latvijas pozīcijas starptautiskajos reitingos pakāpeniski uzlabojas. Tomēr inovāciju sniegumam ir zems vērtējums. Pasaules Inovācijas indeksā 2019. gada reitingā[[4]](#footnote-4) Latvija ir ierindojusies 34.vietā starp 129 apsekotajām valstīm. Kā Latvijas stiprās puses ir izcelti: skolēnu un skolotāju attiecība vidējās izglītības iestādēs, augstskolā uzņemto vidējo izglītību ieguvušo īpatsvars, atbilstība vides vadības sistēmas standartiem, ārvalstu finansējums pētniecībai un attīstībai, produktivitātes kāpums, ka arī radošo industriju pieaugums. Latvijas konkurētspēju būtiski vājina institucionālās nepilnības, infrastruktūras nepietiekama kvalitāte, zems inovācijas sniegums, kā arī nepietiekama uzņēmējdarbības attīstība un kvalitāte. Konkurētspēja lielākoties joprojām balstās uz salīdzinoši zemām darbaspēka izmaksām, mazākā mērā uz tehnoloģiskiem jauninājumiem un inovāciju.Saskaņā ar Eiropas Inovācijas rezultatīvo rādītāju 2019 novērtējumu Latvija ierindojas 24.vietā starp 28 pētījumā iekļautām ES dalībvalstīm, saglabājot pozīciju grupā *mērenie inovatori*, kuru sniegums inovācijas jomā ir no 50-90% no ES vidējā līmeņa. Latvijas inovācijas sniegums[[5]](#footnote-5) kopš 2011.gada ir palielinājies par 17,7% (ES vidēji – par 8,8%) salīdzinājumā ar 2011.gada ES ̶ 28 vidējo rādītāju. Inovāciju pamatnosacījumi, kas ietver inovācijām labvēlīgu vidi un finansiālo atbalstu bija atzīmēti kā Latvijas spēcīgākie inovācijas snieguma virzītāji (skat. 5.2. attēlu). Kopš 2011.gada paaugstinājās vērtējums tādām inovāciju snieguma dimensijām, kā kvalificēta un izglītota darbaspēka pieejamība un pētniecības sistēmas pievilcība. Tomēr Latvijas uzņēmēju aktivitātes inovāciju jomā ilgstoši saglabājās salīdzinoši vājas. Par to liecina uzņēmēju nelieli ieguldījumi P&A un mazs inovatīvo uzņēmumu īpatsvars (skat. 5.3 attēlu).Privātā sektora ieguldījumi P&A Latvijā ilgstoši saglabājas zemā līmenī un to dinamikai nav noturīgas pozitīvās tendences. Laikā no 2011. līdz 2018.gadam uzņēmēju ieguldījumi P&A vidēji veidoja 23% no kopējām investīcijām P&A (0,14% no IKP). Pēc šī rādītāja Latvija būtiski atpaliek no ES dalībvalstīm, kur uzņēmēji finansē vairāk nekā pusi no kopējiem ieguldījumiem P&A. Vidēji ES uzņēmēji nodrošina 2/3 no P&A finansējuma uzņēmējdarbības sektorā un lielākā daļa no tiem ir P&A ieguldījumi apstrādes rūpniecības nozarē. Jāatzīmē, ka 2018.gadā no kopējā uzņēmumu finansējuma (41,6 milj. *euro* apmērā) vien piektā daļa (jeb 8,6 milj. *euro*) tiek ieguldīta pētniecībā augstskolās un zinātniskajos institūtos. Tas norāda uz augstskolu, zinātnisko institūtu un privātā sektora uzņēmumu nepietiekamu sadarbību P&A jomā.Inovatīvi aktīvo uzņēmumu skaits Latvijā joprojām ir zems. Saskaņā ar CSP 2018.gadā veiktā Inovācijas apsekojuma datiem, periodā no 2014. līdz 2016.gadam 30,3% no visiem Latvijas uzņēmumiem bija inovatīvi, turpretī ES valstīs atbilstošā periodā šis rādītājs vidēji veidoja ap 51%. Salīdzinot ar iepriekšējo pārskata periodu, inovatīvi aktīvo uzņēmumu īpatsvars Latvijā palielinājās par 4,8%, bet par 17,1% palielinājās to uzņēmumu skaits, kuros bija tikai produktu un procesu jeb tehnoloģiskās inovācijas. CSP apsekojuma dati rāda, ka 13,2 % uzņēmumu apsvēra inovatīvo darbību veikšanu, taču tam bija pārāk daudz kavējošu šķēršļu. Kā galvenos no tiem uzņēmumi norādīja pārāk augstās izmaksas inovācijām (52%), finansējuma trūkumu inovācijām uzņēmumā (50,6%), grūtības iegūt valsts dotācijas vai subsīdijas inovācijām (43,7%) un likumdošanas/normatīvo aktu radītais papildu slogs (29,5%). Kopumā tas liecina par nepieciešamību attīstīt un pilnveidot esošos stimulus. Latvijas uzņēmēju ilgstoši zemo aktivitāti inovāciju jomā, kā arī zemo P&A ieguldījumu līmeni lielā mērā ietekmē arī strukturālie faktori, par ko liecina Eiropas Inovācijas rezultatīvo rādītāju ietvarā veiktie pētījumi. Valstīs ar lielāku daļu augsto un vidēji augsto tehnoloģiju nozaru tautsaimniecības struktūrā ir arī labāks rezultāts vairākās inovācijas snieguma dimensijās, kā, piemēram, lielāki ieguldījumi P&A, vairāk patentu pieteikumu un lielāks inovatīvu uzņēmumu īpatsvars. Nozīmīgāki strukturālie šķēršļi P&A jomā Latvijā ir:* tautsaimniecības struktūru galvenokārt veido mikro, mazie un vidējie uzņēmumi, kuriem ir vāja kapacitāte investēt P&A;
* zems apstrādes rūpniecības īpatsvars, kur dominē zemo un vidēji zemo tehnoloģiju nozares ar ierobežotu P&A pieprasījumu;
* mazs nodarbināto skaits zinātnē, pētniecībā, tehnoloģiju attīstībā un inovācijā, un nepietiekama šajās jomās iesaistītā personāla atjaunotne;
* finanšu ieguldījumi infrastruktūrā nav sabalansēti ar ieguldījumiem cilvēkresursu uzturēšanā un attīstībā;
* P&A intensīvo nozaru zems īpatsvars tautsaimniecības struktūrā.

Latvijas ekonomikas un biznesa struktūra nosaka gan privātā sektora zemo P&A pieprasījumu, gan arī uzņēmēju vājo P&A finansēšanas kapacitāti. Saglabājoties esošām tendencēm un tautsaimniecības struktūrai izvirzītais mērķis privātā sektora P&A ieguldījumiem (48% no kopējiem ieguldījumiem P&A) netiks sasniegts. Strukturālo šķēršļu pārvarēšana ir nozīmīgs izaicinājums Latvijas virzībai inovatīvā un zināšanu balstītās ekonomikas modelim. |
| **Mērķis:**2022.gadā privātā sektora ieguldījumi pētniecībā un attīstībā sasniegs 30% no kopējiem ieguldījumiem pētniecibā un attīstībā | **Privātā sektora izdevumu īpatsavrs kopējos izdevumos zinātniski pētnieciskajam darbam***Avots: CSP, EM aprēkini* |
| **Politikas rezultāti:**  |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019. (fakts) | 2020. | 2021. | 2022. |
| 5.1. Paaugstinās inovatīvu un starptautiski konkurētspējīgu produktu izlaide | 5.1.1. Latvijas novērtējums Globālās inovācijas indeksa apakškategorijā: zināšanu un tehnoloģiju izlaide (vieta/kopējais valstu skaits) | 45/129 |  |  | 43/n.a. |
| 5.2. Paaugstinās inovāciju attīstības kapaciāte | 5.2.1. Piesaistītais ārvalstu finanšu instrumentu finansējums P&A&I aktivitātēm, SME Instruments (milj.*euro*) | 10,95 |  |  | 15 |
| 5.3.Paaugstinās Latvijas digitāla konkurētspēja | 5.3.1.Latvijas novērtējums/ pozīcīja Digitālās ekonomikas un sabiedrības indeksa apakškategorijā: Digitālo tehnoloģiju integrēšana (vieta) | 24 |  |  | 22 |
| Avoti:European Commission (2020) Single Electronic Data Interchange Area (SEDIA), Horizon 2020 online data interchange,[*https://webgate.ec.europa.eu/dashboard/sense/app/a976d168-2023-41d8-acec-e77640154726/sheet/62509062-153c-48c2-9716-afdc498336c8/state/analysis*](https://webgate.ec.europa.eu/dashboard/sense/app/a976d168-2023-41d8-acec-e77640154726/sheet/62509062-153c-48c2-9716-afdc498336c8/state/analysis)Cornell University, INSEAD, and WIPO (2019) The Global Innovation Index 2019: Creating Healthy Lives — The Future of Medical Innovation, [*https://www.wipo.int/publications/en/details.jsp?id=4434*](https://www.wipo.int/publications/en/details.jsp?id=4434)PKC (2020) Latvijas nacionālais attīstības plāns 2021.–2027. gadamDESI (2019) The Digital Economy and Society Index (DESI), [*https://ec.europa.eu/digital-single-market/en/desi*](https://ec.europa.eu/digital-single-market/en/desi)CSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*EM aprēķini un prognozes |
| **Uzdevumi** | **Pamatojums** | **Atbildīgā EM struktūrvienība** |
| 5.1. Izveidot RIS3 monitorēšanas sistēmu | VRP 37.1.NAP [201]NAP [142] | ID, NPD |
| 5.2.Veicināt RIS3 jomās bāzētu vērtību ķēžu ekosistēmu pieejas attīstību (5.DV un 6.DV) | VRP 37.1.NAP [201]NAP [142] | ID, NPD |
| 5.3. Ieviest RIS3 pārvaldības modelis (t.sk. veikt grozījumus Valsts pārvaldes iekartes likumā) | VRP 37.1.NAP [201]NAP [142] | ID, NPD |
| 5.4. Izveidot valsts kapitālsabiedrību Inovāciju akcelerācijas programmu, koordinēt pilotprojektu īstenošanu un nodrošināt programmas turpmāku darbību un īstenošanu | EM iniciatīva | ID, UKD |
| 5.5.Veicināt publiskā sektora investīcijas inovatīvu risinājumu ieviešanā, nodrošinot inovācijas iepirkuma procedūru izmantošanu | NAP [192]  | ID |
| 5.6.Sekmēt komersantu digitālo transformāciju un nodrošināt digitālo inovācijas centru programmas izstrādi un ieviešanu | VRP 19.1.(ES centralizētās programmas “Digitālā Eiropa” ietvaros)  | ID, NPD |
| 5.7. Īstenot Uzņēmējdarbības vides pilnveidošanas pasākumu plāna aktivitātes ieguldījumu sekmēšanai pētniecībā un attīstībā (6.DV) | VRP 28.1. | ID, UKD |
| 5.8. Atbalsta sniegšana inovatīviem komersantiem un ES fondu programmu īstenošana (1.DV):* Tehnoloģiju pārnese
* Jaunu produktu ieviešana ražošanā
* Inovāciju motivācija
* Kompetenču centri
 | VRP 41.1.VRP 58.2.NAP [384] | ID, NPD, UKD |
| 5.9.Sabalansētas ES fondu 2021. ̶ 2027.g. perioda programmas izstrāde inovāciju, zināšanu un tehnoloģiju pārneses atbalstam un uzņēmējdarbības konkurētspējas stiprināšanai (koncepts, MK noteikumi, programmu atlases nosacījumi) (1.DV) | VRP 41.1.VRP 25.1. | ID, NPD, UKD |
| 5.10.Ieviest un uzraudzīt Norvēģijas finanšu instrumenta 2014. ̶ 2021.gadam programmu “Uzņēmējdarbības attīstība, inovācijas un mazie un vidējie uzņēmumi” (3.DV): * Tehnoloģiju biznesa centra izveide
* Atklātais konkurss zaļo tehnoloģiju un IKT jomā
* Neliela apjoma grantu shēmas zaļo tehnoloģiju un IKT izstrādei un dzīves kvalitāti uzlabojošu tehnoloģiju izstrādei
 | VRP 24.1. | ID |
| 5.11. Baltijas jūras reģionā izcilākās izglītības programmas informācijas un komunikācijas tehnoloģiju jomā izveide (6.DV) | VRP 43.1. | ID |
| 5.12. Ekonomiskās sadarbības veicināšana Latvijas tautsaimniecībai nozīmīgās jomās (t.sk. IKT, inovācijas, tīrās tehnoloģijas, izglītība un zinātne) un uzņēmēju ekonomisko interešu aizstāvēšana (2.DV) | VRP 216.3. | ESĀEAD sadarbībā ar citām EM struktūrvienībām |
| 5.13.Stiprināt Vienotā tirgus (t.sk. digitālā) turpmāku pilnveidošanu, tādējādi sekmējot Latvijas uzņēmēju un iedzīvotāju uzticību Vienotajam tirgum (2.DV) | VRP 20.2. | ESĀEAD |
| 5.14. Stiprināt pētniecības un inovācijas (P&I) ieguldījumu enerģētikas un klimata mērķu sasniegšanā, definējot prioritātes mērķtiecīgām investīcijām (3.DV). Stimulēt tādas pētniecības un inovāciju attīstību, kas veicina ilgtspējīgas enerģētikas sektora attīstību un klimata pārmaiņu mazināšanu | Latvijas Nacionālais enerģētikas un klimata plāns 2021. – 2030. gadam, 87.lpp. VRP 39.1.VRP 62.2.VRP 81.1. | ID, EKVD |
| 5.15. Stiprināt enerģētikas pētniecības sadarbību Baltijas un Ziemeļvalstu starpā ar nolūku veicināt pētniecību un analīzi enerģētikas jomā Baltijas valstīs, kā arī dot ieguldījumu enerģētikas sektora transformācijā | Latvijas Nacionālais enerģētikas un klimata plāns 2021. – 2030. gadam, 87.lpp. | IEPD, EKVD |

### 3.6. Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība

|  |
| --- |
| **6. Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība** |
| **Esošās situācijas apraksts**Uzņēmējdarbības vides kvalitāte ir viens no priekšnosacījumiem konkurētspējīgas ekonomikas attīstībai. Ņemot vērā uzņēmējdarbības vides daudzpusīgumu, ir maz tādu starptautisku reitingu, kas aptvertu visus galvenos aspektus. Kā labākie uzņēmējdarbības vidi raksturojošie reitingi visā pasaulē ir atzīti Pasaules Bankas veidotais “Doing Business” (DB) reitings un Pasaules ekonomikas foruma veidotais Globālās konkurētspējas indekss.Pasaules Bankas grupas pētījumā DB 2020 190 valstu konkurencē Latvija ierindota 19.vietā (skat. 6.1. tabulu), bet ES valstu vidū – 6.vietā, piekāpjoties tikai Dānijai (4.vieta), Apvienotajai Karalistei (8.vieta), Zviedrijai (10.vieta), Lietuvai (11.vieta) un Igaunijai (18.vieta) (skat. 6.1. attēlu). Salīdzinot DB 2020 vērtējumu ar DB 2017 vērtējumu, Latvija ir zaudējusi 5 pozīcijas. Tomēr ir jāņem vērā, ka 2017.gada vērtējums balstījās uz 2016.gada datiem, kas uzrādīja strauju uzlabojumu tādos rādītājos kā kredītinformācijas biroju aptvērums un maksātnespējas gadījumā atgūto līdzekļu īpatsvars, kas pēc gada, pielietojot jaunu metodoloģiju, tika būtiski koriģēti uz leju. Tādējādi DB 2018 vērtējumā Latvija noslīdēja uz 19.vietu 190 valstu konkurencē. Šī rādītāja atsevišķu dimensiju vērtības 2019. un 2020.gadā ir izdevies nedaudz uzlabot, taču rezultātu blīvums reitinga augšgalā, nav ļāvis pakāpties uz augšu.

|  |  |
| --- | --- |
| **6.1.tabula. Baltijas valstu vietas DB indeksā kopš 2016\*.g.** | **6.1.attēls. DB 2020 pētījuma rezultāti***(indekss kopā: vērtējums 0 – 100)* |
|

|  |  |  |  |  |  |
| --- | --- | --- | --- | --- | --- |
| Valsts | DB 2016(no 189) | DB 2017(no 190) | DB 2018(no 190) | DB 2019(no 190) | DB 2020(no 190) |
| Igaunija | **16** | **12** | **12** | **16** | **18** |
| Latvija | **22** | **14** | **19** | **19** | **19** |
| Lietuva | **20** | **21** | **16** | **14** | **11** |

 |  |
| *Avots: International Bank for Reconstruction and Development The World Bank, Doing Business 2020: Sustaining the Pace of Reforms* *\*tabulā ir atspoguļoti pētījuma publicēšanas gadi* |

DB 2020 pētījumā vērtējums bija uzlabojies rādītājiem, kas saistīti ar elektroenerģijas pieslēgumiem un uzņēmējdarbības izbeigšanu, bet pasliktinājās vērtējums nodokļu nomaksai. Tas liecina par to, ka uzņēmējdarbības vide kopumā uzlabojas, taču 2018. gada nodokļu reforma Latvijā tiek vērtēta kā apgrūtinājums uzņēmējiem. Viens no priekšnosacījumiem investīciju piesaistei, konkurētspējas paaugstināšanai un ekonomiskās izaugsmes veicināšanai ir stabila, investoriem un komersantiem labvēlīga uzņēmējdarbības vide. Tās novērtēšanai kā viens no rīkiem tiek izmantots arī Globālās konkurētspējas indekss. |
| Pasaules ekonomikas foruma ziņojumā jaunajā Globālās konkurētspējas indeksā (GCI 4.0) 2019.gadam Latvija ierindota 41.vietā starp 141 apsekoto pasaules ekonomiku. 2019.gadā Latvijas pozīcija GCI indeksā salīdzinot ar 2016.gada rezultātu bija uzlabojusies par 8.vietām. Ir jāņem vērā, ka 2018.gadā tika mainīta šī indeksa aprēķināšanas metodoloģija, kas lielāku uzsvaru lika uz digitālās ekonomikas aspektiem, tādējādi tas labāk atbilst mūsdienu globālajām tendencēm. Salīdzinot Latvijas sniegumu 2019.gadā ar vidējo Eiropas un Ziemeļamerikas valstu sniegumiem, redzams, ka 2 pīlāros (makroekonomiskā stabilitāte un IKT ieviešana) tas ir labāks, 4 pīlāros (veselība, finanšu sistēma, tirgus lielums un inovācijas spējas) sliktāks, bet pārējos (infrastruktūra, prasmes, produktu tirgus, darba tirgus, uzņēmējdarbības dinamisms un institūcijas) ir līdzīgs (skat. 6.2.attēlu). Šis salīdzinājums parāda, ka Latvijai ir pīlāri, kuros ir sasniegti labi rezultāti, kas jānotur augstā līmenī: stabila makroekonomiskā vide (zema inflācija un sarūkošs valsts parāds) un labi IKT ieviešanas rezultāti (augsta mobilā un fiksētā platjoslas interneta izplatība un salīdzinoši liels interneta lietotāju skaits), kā arī norāda uz pīlāriem, kuros nepieciešami uzlabojumi, tajā skaitā tādi, kuri vistiešāk attiecās uz EM darbību: institūcijas (enerģijas efektivitātes un atjaunojamo energoresursu tiesiskais regulējums, administratīvais slogs u.c.), infrastruktūra (pieslēgumu elektrībai nodrošināšana un elektrības kvalitātes nodrošināšana), uzņēmējdarbības dinamisms (uzņēmumu dibināšanas ērtuma uzlabošana un izmaksu samazināšana, maksātnespējas likumdošanas uzlabošana un maksātnespējas gadījumā atgūstamo līdzekļu īpatsvara palielināšana, inovatīvu uzņēmumu izveidošanas veicināšana) un inovācijas spējas (pētniecības un ražošanas uzņēmumu sadarbības veicināšana un P&A izdevumu palielināšana).  | *6.2. attēls.* **Latvijas GCI 4.0 2019. gadam sadalījumā pa pīlāriem** (pēc pīlāra vērtības skalā no 0 līdz 100)*Avots: World Economic Forum, The Global Competitiveness Report 2019* |
| Uzlabojumu veikšanai ir svarīgi radīt izcilu uzņēmējdarbības vidi un virzīties uz inovatīvas ekonomikas modeli. Tāpēc uzņēmējdarbības vides pilnveidošanas tālākajam darbam esam definējuši piecus prioritāros rīcības virzienus – tiesiskuma stiprināšana, uz klientu orientētas valsts pārvaldes attīstība, valsts pakalpojumu un rūpniecības digitalizācija (Industry 4.0), uzņēmējdarbības vides atvērtība un nodokļu sistēmas konkurētspējas celšana. Ministru kabinets 2019. gada 22. maijā apstiprināja Ekonomikas ministrijas izstrādāto Uzņēmējdarbības vides pilnveidošanas pasākumu plānu. Lai virzītos uz uzcilu uzņēmējdarbības vidi Ekonomikas minsitrija ar Uzņēmējdarbības vides pilnveidošanas pasākumu plāna palīdzību līdz šim ieviesusi vairāk kā 540 pasākumus, ar mērķi radīt uzņēmējiem pieejamākus un saprotamākus pakalpojumus, kā arī mazāku administratīvo slogu.Virzībā uz izcilu uzņēmējdarbības vidi Latvijā tiek ieviests princips “Konsultē vispirms”, kas paredz uzlabot savstarpējo sapratni starp uzņēmējiem un uzraugošajām iestādēm, veicinot noteikto prasību izpildi, nevis sodīšanu. Veselīgas un konkurētspējīgas uzņēmējdarbības vides pamatā ir godīgi uzņēmēji, kas vēlas ievērot normatīvo aktu prasības, un uz izpratni un sadarbību vērstas iestādes, kas savās uzraudzības darbībās spēj sabalansēt sabiedrības un uzņēmēju intereses. Ekonomikas ministrija ir paredzējusi veikt ikgadēju principa „Konsultē vispirms” ieviešanas novērtējumu tirgus uzraudzības iestāžu darbā un klientu apkalpošanā, kas palīdzēs sekot principa attīstībai. Par iniciatīvas “Konsultē vispirms” līderi 2018. gadā atzīts Pārtikas un veterinārais dienests. Vienlaikus piecās nominācijās augstāko novērtējumu saņēma Valsts ieņēmumu dienests, Patērētāju tiesību aizsardzības centrs, Centrālā statistikas pārvalde un Valsts augu aizsardzības dienests. Savukārt par iniciatīvas līderi 2019. gadā atzīta Zāļu valsts aģentūra. Augstāko novērtējumu dažādās nominācijās ieguva arī Valsts ieņēmumu dienests, Pārtikas un veterinārais dienests, Uzņēmumu reģistrs un Centrālā statistikas pārvalde.Godīgas konkurences vides nodrošināšana arī ir uzskatāma par neatsveramu elementu konkurētspējas veicināšanā. Konkurences politikā aktuāla tēma ir, kā nodrošināt vienlīdzīgu un nediskriminējošu konkurenci starp publiskajām personām (piemēram, valsts vai pašvaldību kapitālsabiedrībām) un privāto sektoru. Lai risinātu šos problēmjautājumus, 2020. gada 1. janvārī stāsies spēkā ”Grozījumi Konkurences likumā”, kas dos iespēju Konkurences padomei efektīvāk vērsties pret publisku personu īstenotajiem konkurences kropļojumiem.Būvniecības jomā ir veikts apjomīgs darbs, lai pilnveidotu un vienkāršotu būvniecības procesu, tai skaitā nodrošinot Būvniecības informācijas sistēmas (BIS) atbalstu pilnam elektroniskajam būvniecības procesam. No 2019. gada 1. oktobra BIS nodrošina ne tikai būvniecības ieceres iesniegšanu un saskaņošanu līdz pat būvatļaujas saņemšanai, bet arī būvdarbu kontroles un būvju pieņemšanas ekspluatācijā funkcionalitāti. Elektronisks būvniecības process ļauj sekot līdzi, kādā stadijā iecere atrodas, tādējādi procesu padarot caurskatāmu. 2019. gadā EM kopā ar būvniecības procesā iesaistītajiem ir izstrādājusi Būves informācijas modelēšanas (BIM) Ceļa karti, kas ir nozīmīgs solis būvniecības nozares uzņēmumu produktivitātes un konkurētspējas celšanā, kā arī lai celtu būvniecības kvalitāti, saīsinātu būvniecības īstenošanas laiku un samazinātu būvju dzīves cikla izmaksas.2019.gada novembrī Valsts kanceleja, piedaloties arī Ekonomikas minsitrijai uzsāka inicatīvu “Nulles birokrātija”, kuras galvenais mērķis ir nepalielināt administratīvo slogu uzņēmējiem, tādejādi uzlabojot uzņēmējdarbības vidi. Iniciatīva paredz, ka ministrijas likumdošanas projekta sākotnējā posmā iesaista uzņēmēju interešu pārstāvjus, lai nodrošinātu, ka izstrādātais tiesību akta projekts nepalielina administratīvo slogu. Ja ministrijas izstrādātais tiesību akta projekts palielina administratīvo slogu vai rada jaunas izmaksas uzņēmējiem, ministrijai vienlaikus ir jāiesniedz tiesību akta projekts, kas samazina administratīvo slogu vienai un tai pašai mērķa grupai vai atceļ prasības līdzvērtīgā apmērā. Ministriju tiesību aktu projekti, ieskaitot administratīvā sloga un atbilstības izmaksu aprēķināšanu, jāsaskaņo ar organizācijām, kas pārstāv uzņēmējdarbības intereses un kuru viedoklim jābūt obligāti pievienotam tiesību aktu projektiem.Lai veicinātu dialogu starp valsts pārvaldi un uzņēmēju, kā arī izprastu ikdienas uzņēmējdarbības šķēršļus 2019. gada 16. septembrī Latvijā pirmo reizi notika iniciatīva “*Ierēdnis ēno uzņēmēju*”, kuras mērķis ir tiesību aktu izstrādātājam, kā arī īstenotājam novērtēt sevis/savas iestādes radītā regulējuma darbību tieši pie lietotāja. Ņemot vērā pozitīvās atsaukmes iniciatīva tiks turpināta arī 2020.gadā. |
| **Mērķis:** 2022.gadā Pasaules Bankas veidotajā “Doing Business” (DB) reitingā Latvija sasniegs 17.pozīciju. | **Latvijas vieta DB indeksā***International Bank for Reconstruction and Development The World Bank, Doing Business 2020: Sustaining the Pace of Reforms, EM aprēķini* |
| **Politikas rezultāti:**  |
| Rezultāta formulējums | Rezultatīvais rādītājs | Rezultatīvā rādītāja skaitliskās vērtības |
| 2019. (fakts) | 2020. | 2021. | 2022. |
| 6.1. Atbilstoši starptautiskai labai praksei Latvija tiecās uz izcilo uzņēmējdarbības vidi un procesu digitalizāciju | 6.1.1. Latvijas novērtējums Digitālās ekonomikas un sabiedrības (DESI) indeksā (vieta valstu kopējā reitingā) | 18 |  |  | 13 |
| 6.1.2. Latvijas novērtējums Globālās konkurētspējas indeksā (vieta/kopējais valstu skaits reitingā) | 41/141 |  |  | 39/n.a. |
| 6.2. Uzlabota ES un Baltijas valstu strapsavienojamība dabasgāzes tirgū, lai veicinātu iespējas pirkt dabasgāzi no dažādiem avotiem un pa dažādiem piegādes ceļiem visās trīs Baltijas valstīs | 6.2.1. Baltijas valstu dabasgāzes pārvades savienojumi ar citām ES valstīm (skaits) | - | 1 | 2 | 2 |
| 6.3. Optimizēts elektroenerģijas pieslieguma izveidei nepieciešamais laiks | 6.3.1. Cik dienas iepriekš pirms darbu uzsākšanas energoapgādes komersants par jauna objekta ierīkošanu vai esošā objekta paplašināšanu brīdina nekustamā īpašuma īpašnieku (skaits) | 30 | 15 | 15 | 15 |
| Avoti:World Bank (2019), Doing Business 2019: Training for Reform, [*https://www.doingbusiness.org/en/reports/global-reports/doing-business-2019*](https://www.doingbusiness.org/en/reports/global-reports/doing-business-2019)MK rīkojums Nr. 247 (2019) [Par Uzņēmējdarbības vides pilnveidošanas pasākumu plānu](https://likumi.lv/ta/id/289463-par-uznemejdarbibas-vides-pilnveidosanas-pasakumu-planu) 2019.-2022. gadam, [*https://likumi.lv/ta/id/307037-par-uznemejdarbibas-vides-pilnveidosanas-pasakumu-planu-2019-2022-gadam*](https://likumi.lv/ta/id/307037-par-uznemejdarbibas-vides-pilnveidosanas-pasakumu-planu-2019-2022-gadam)PKC (2020) Latvijas nacionālais attīstības plāns 2021.–2027. gadamWorld Economic Forum (2019), The Global Competitiveness Report 2019, [*http://www3.weforum.org/docs/WEF\_TheGlobalCompetitivenessReport2019.pdf*](http://www3.weforum.org/docs/WEF_TheGlobalCompetitivenessReport2019.pdf)DESI (2019) The Digital Economy and Society Index (DESI), [*https://ec.europa.eu/digital-single-market/en/desi*](https://ec.europa.eu/digital-single-market/en/desi)EM (2020), Latvijas Nacionālais enerģētikas un klimata plāns 2021. – 2030. gadam, [*http://tap.mk.gov.lv/lv/mk/tap/?pid=40480261&mode=mk&date=2020-01-28*](http://tap.mk.gov.lv/lv/mk/tap/?pid=40480261&mode=mk&date=2020-01-28)CSP datu bāze, *www.csb.gov.lv*Eurostat datu bāze, *http://ec.europa.eu/eurostat/data/database*EM aprēķini un prognozes |
| **Uzdevumi** | **Pamatojums** | **Atbildīgā EM struktūrvienība** |
| 6.1.Pasaules Bankas pētījumā “Doing Business” uzlabot Latvijas reitingu par vairākām pozīcijām dažādās pētījuma dimensijās | EM iniciatīva | UKD |
| 6.2.Ar LIAA un uzņēmējpārstāvošo organizāciju atbalstu identificēt uzņēmējdarbības vides traucējošos faktorus un izstrādāt risinājumus to novēršanai. | EM iniciatīva | UKD |
| 6.3.Izvērtējot citu valstu praksi un līdzdarbojoties Interreg pārrobežu projektos ieviest pasākumus uzņēmējdarbības vides pilnveidošanai | EM iniciatīva | UKD |
| 6.4.Īstenot un uzraudzīt uzņēmējdarbības vides pilnveidošanas plāna pasākumu izpildi (5.DV):* Veicināt uzņēmēju ciešāku iesaisti uzņēmējdarbības vides pilnveidošanas pasākumu plāna izstrādē
* Nodrošināt plāna īstenošanas rezultātu uzskatāmāku un vieglāku izsekojamību
* Izstrādāt Plāna 2.0 versiju ar uzsvaru uz digitalizācijas veicināšanu
 | EM iniciatīvaVRP 28.1.VRP 46.1.NAP [237] | UKD, ID |
| 6.5.Ārvalstu inestīcīju veicinošās vides attīstīšana, veidojot Latviju kā pievilcīgāko valsti Baltijā ĀTI piesaistē (5.DV):* Īstenot aktivitātes, kas veicina investīcijas cilvēkkapitālā, veidojot tautsaimniecības vajadzībām atbilstošu darbaspēka piedāvājumu (5.DV)
* Sniegt atbalstu globāliem biznesa pakalpojuma centriem, veicinot infrastruktūras pieejamību un cilvēkkapitāla attīstību
* Pilnviedot uznēmējdarbības vidi atbilstoši; arvalstu investoru priekšlikumeim un novērtējumu rezultātiem
* Īstenot investoru piesaistes aktivitātes RIS3 jomu attīstības stratēģiju ietvaros (3.DV un 5.DV)
 | VRP 43.1.NAP [238]EM iniciatīva; Sadarbības memorands par starptautisko biznesa pakalpojumu centru attīstību (parakstīts 26.04.2018.) | ID, UKD, NPD |
| 6.6.Nodrošināt “*Nulles birokrātijas principa*” ievērošanu tiesību aktu izstrādē: * Izvērtējot izstrādātos tiesību aktus pārliecināties, ka izstrādātais tiesību akta projekts nepalielina administratīvo slogu uzņēmējiem;
* Ja ministrijas izstrādātais tiesību akta projekts palielina administratīvo slogu vai rada jaunas izmaksas uzņēmējiem, pārliecināties, ka atbildīgā ministrija vienlaikus ir iesniegusi tiesību akta projekts, kas samazina administratīvo slogu vienai un tai pašai mērķa grupai vai atceļ prasības līdzvērtīgā apmērā.
 | Valsts kancelejas iniciatīva, piedaloties Ekonomikas ministrijai | UKD |
| 6.7.Turpināt pilnveidot un ieviest iniciatīvu “Ierēdnis ēno uzņēmēju” | EM iniciatīva | UKD |
| 6.8.Veicināt jaunuzņēmumu ekosistēmas attīstību un pilnveidot esošos atbalsta instrumentus (1.DV):* īstenot rīcības plānu jaunuzņēmumu ekosistēmas attīstībai (EM līmenī) sadarbībā ar jaunuzņēmumus pārstāvošām organizācijām
* pilnveidot jaunuzņēmumu atbalsta instrumentus un to ieviešanas mehānismu;
* īstenot aktivitātes jaunuzņēmumu ekosistēmas attīstībai, tās starptautiskās atpazīstamību;
* radīt labvēlīgu tiesisko regulējumu jaunuzņēmumiem, to darbības uzsākšanai un talantu piesaistei.
 | VRP 44.1. | UKD |
| 6.9.Izveidot vienotu Latvijas valsts tēlu, sagatavot un apstiprināt mārketinga piedāvājumu, izstrādāt ieviešanas plānu | VRP 45.1. | NPD, UKD, ID |
| 6.10.Motivēt arvien lielāku iedzīvotāju daļu iesaistīties uzņēmējdarbībā (t.sk. ar darbinieku finanšu līdzdalību u.c. instrumentiem, darbinieku opcijām u.c. rīkiem) | NAP [240] | UKD |
| 6.11.Panākt elektroenerģijas tīklu sinhronizāciju ar ES dalībvalstīm un veicināt Krievijas dabasgāzei alternatīvu piegādes avotu attīstību, kā arī sasniegt konkurētspējīgas energoresursu izmaksas Baltijas valstīs (visām lietotāju grupām) | VRP 29.1. | ETID |
| 6.12.Nodrošināt pilnīgu enerģijas tirgus integrāciju, samazināt enerģētisko atkarību:* Izveidojot reģionālo Latvijas, Igaunijas un Somijas gāzes tirgu ar vienotu gāzes balansēšanas zonu un kopīgu gāzes pārvades tarifu
* Turpinot darbu pie Baltijas valstu elektrotīklu sinhronizācijas ar Eiropas tīklu, sniedzot arī atbalstu esošo starpsavienojumu pastiprināšanai un jaunu starpsavienojumu izveidei
* Izvērtējot iespēju vēl vairāk liberalizēt siltumenerģijas tirgu un ieviešot nosacījumus saņemt atļauju jaunu jaudu vai jaunu iekārtu uzstādīšanai, vērtējot ģenerējošo jaudu piesātinājumu konkrētā teritorijā un ņemot vērā tirgus funkcionalitāti
 | Latvijas Nacionālais enerģētikas un klimata plāns 2021. – 2030. gadam, 118.lpp., VRP 29.1.NAP [318] | ETID, EKVD |
| 6.13.Veikt pasākumus enerģētikas sektora infrastruktūras uzlabošanai: * Izpētīt infrastruktūras izveides iespējas Latvijas teritoriālajos un ģeotermālajos ūdeņos saistībā ar pieejamo AER izmantošanu enerģijas ieguvei
* Ieviest energoefektivitātes uzlabošanas finansēšanas programmas dzīvojamām ēkām (daudzdzīvokļu ēkās) un pašvaldību publiskajām ēkām lokālās vai autonomās siltumapgādes infrastruktūras pārbūvei vai atjaunošanai
* Izveidot finansēšanas programmas, kas veicinātu pielāgot esošās CSA infrastruktūras aukstumapgādes izmantošanai ēkās
* Izveidot finansēšanas programmas, kas veicinātu izbūvēt efektīvu centralizētās aukstumapgādes infrastruktūru, panākot SEG emisiju ietaupījumu, salīdzinot ar alternatīvu lokālās aukstumapgādes risinājumu
* Piesaistīt Eiropas infrastruktūras savienošanas instrumenta (CEF) līdzfinansējumu atkrastes vēja parku izveides projekta izstrādei un infrastruktūras izveidei
* Veicināt elektrotransportlīdzekļu (ETL) uzlādes infrastruktūras attīstību (t.sk. izmantojot pilsētu un apdzīvoto vietu apgaismošanas infrastruktūras neizmantoto potenciālu diennakts gaišajā laikā), kā arī veikt izpēti par citu alternatīvo degvielu (prioritāri ūdeņraža) infrastruktūras izveides un attīstības iespējām, kā arī par iespējām esošo dabasgāzes pārvades sistēmu pielāgot AER ūdeņraža un citu gāzveida kurināmo (ne-metāna) ievadei
 | Latvijas Nacionālais enerģētikas un klimata plāns 2021. – 2030. gadam (4.pielikums) | EFIN, ETID, IEPD |
| 6.14.Izstrādāt un ieviest tirgus uzraudzības stratēģiju, vērstu uz nepārtikas preču drošuma uzlabojumiem un atbilstību prasībām, kā arī patērētāju pasargāšanu no riskiem veselībai un dzīvībai saistībā ar nedrošu vai neatbilstošu precu izmantošanu | VRP 33.3. | ITD |
| 6.15.Stiprināt principa "Konsultē vispirms" ievērošanu, veikt principa " ieviešanas kopējo novērtējumu | VRP 237  | ITD |
| 6.16.Pilnveidot Latvijas vienotajā kontaktpunktā *www.latvija.lv* pieejamās informācijas kvalitāti un publisko pakalpojumu pieejamību pārrobežu lietotājiem saskaņā ar Pakalpojumu direktīvas prasībām | VRP 47.1. NAP [242] | ESĀEAD |
| 6.17.Latvijas Produktu informācijas punkta tiešsaistes vietnes izveide Vienotās digitālās vārtejas repozitorija vajadzībām | VRP 47.1. | ESĀEAD, BPD, ITD, PTAC, BVKB, Latvijas Standarts |
| 6.18.Aizstāvēt Latvijas ekonomiskās intereses, lai nepieļautu nozaru pārregulāciju ES līmenī un mazinātu regulatīvos un administratīvos šķēršļus Vienotajā tirgū | VRP 20.2. | ESĀEAD |
| 6.19.Būvniecības procesu caurskatāmības un vienkāršošanas veicināšana:* Pārskatīt vispārīgos un speciālos būvnoteikumus, samazinot procedūru skaitu, vienkāršojot būvniecības administratīvo procesu, vienlaikus nodrošinot augstu būvniecības kvalitāti
* Ieviest tipveida līgumu būvniecības pasūtījumos
* Pilnveidot būvnormatīvus atbilstoši mūsdienu tehnoloģijām un risinājumiem
 | VRP 53.1. VRP 53.2 | BPD |
| 6.20.Pilnveidot būvniecības informācijas sistēmu, paplašinot e-pakalpojumus, izveidojot “mājas lietu” | VRP 54.2. | BPD |
| 6.21.Piemērot “*Klusēšanas-piekrišanas*" principu būvniecības procesos | VRP 55.1. | BPD |
| 6.22.Īstenot Ekonomiskās sadarbības un attīstības organizācijas (OECD) un Latvijas divpusēju projektu mājokļu jautājumos ̶ OECD pētījumu par mājokļu pieejamību Latvijā | EM iniciatīva | MPD |

## Uzdevumi padotības iestādēm 2020. – 2022. gadam

| **Padotības****iestāde** | **EM STRATĒĢIJAS DARBĪBAS VIRZIENI** |
| --- | --- |
| **1.Produktivitāte** | **2.Eksports** | **3.Investīcijas** | **4.Cilvēkkapitāls** | **5.Inovācija** | **6. Infrastruktūra un uzņēmējdarbības vide** |
| **Visām padotības iestādēm ir saistoša horizontālo pasākumu integrēšana sava darbībā:** 1)Digitālo risinājumu ieviešana politikas īstenošanā un pakalpojumu sniegšanā, kā arī “*Nulles papīra ekonomika*” principa ieviešana EM resorā (pamatojoties uz “*Digital by the fault*” principu);2) Eiropas Reģionālās attīstības fonda projekta „Vienotas darba vides izveide visā Ekonomikas ministrijas resorā” veiksmīga ieviešana;3) “Konsultē vispirms” principa ievērošana;4) “Nulles birokrātijas” principa īstenošana;5) “Ierēdnis ēno uzņēmēju” iniciatīvas attīstība EM resorā;6) Ciešākas sadarbības veicināšana EM resorā. |
| **BVKB** | 1. Nodrošināt kontroles sistēmas ieviešanu un īstenošanu enerģētikas politikas administrēšanas jomā, tai skaitā, nodrošinot, ka valsts atbalsts OI ietvaros saņemts pamatoti. 2.Nodrošināt BIS uzturēšanu un pilnveidošanu, kā arī būvniecībā nodarbināto personu vienotās elektroniskas reģistrēšanas sistēmas sekmīgu darbību.3.Nodrošināt enerģētikas informācijas sistēmas, t. sk. ENER un NAPRO, attīstību un sekmīgu darbību. |  |  | 1.Nodrošināt digātālās platformas darbību tirdzniecības pakalpojuma sniegšanai aizsargātiem lietotājiem |  | 1.Nodrošināt būvdarbu valsts kontroli, būvju pieņemšanu ekspluatācijā un būvju ekspluatācijas kontroli atbilstoši Būvniecības likumā noteiktajai kompetencei.2.BIS turpmāka pilnveidošana, paplašinot e-pakalpojumus, izveidojot “mājas lietu”, ieviešot (BIM) projektu iespēju ievietot BIS. 3.Būvniecības procesa dalībnieku informēšana par būvniecībā un ēku ekspluatācijā izvirzītajām prasībām BVKB kompetences ietvaros.4.Enerģētikas informacijas sistēmas, t.sk. ENER un NAPRO, pilnveidošana, attīstot jaunus e-pakalpojumus. |
| **CSP** | 1.Nodrošināt nepārtrauktu, savlaicīgu statistikas datu vākšanu, turpinot ieviest jauninājumus statistikas ražošanas procesā un izmantot jaunus datu avotus, vienlaikus samazinot arī respondentu slogu.2.Uzlabot statistikas datu pieejamību un izmantošanu, paplašinot piekļuvi esošajiem datiem un ņemot vērā datu lietotāju vajadzības. |  |  |  | 1. Veikt labās prakses piemēru izpēti par inovācijas statistikas datu iegūšanu, izstrādāt priekšlikumus inovācijas datu vākšanas procesa pilnveidošanai (datu vākšanas process, formāts, uztveramība).2. Sadarbībā ar EM īstenot informatīvus pasākumus par P&A&I un datu uzskaiti komersantiem (reizi gadā). |  |
| **LATAK** |  | 1.Veicināt Latvijas uzņēmēju eksportspēju ES un starptautiskajos tirgos, nodrošinot sekmīgu nacionālās akreditācijas sistēmas darbību un atbilstības novērtēšanas institūciju izsniegto rezultātu pārrobežu atzīšanu. |  |  |  | 1.Nodrošināt iestādes darba efektivitāti un sniegto pakalpojumu pastāvīgu attīstību un kvalitātes uzlabošanu, atbilstoši modernas ekonomikas tirgus dalībnieku vajadzībām un labai pārvaldībai. |
| **LIAA** |  | 1.Atbalsta nodrošināšana Latvijas uzņēmējiem, kas vēlas eksportēt savu produkciju (t.sk dalībai starptautiskās iestādēs).2.Turpināt starptautiskās konkurētspējas veicinošo pasākumu īstenošanu (vizītes, misijas ) pieejamā ES fondu/ valsts budžeta finansējuma iespēju ietvaros.3.Nodrošināt uzņēmumu interešu pārstāvniecību Latvijas mērķtirgos (nodrošināt ārējo pārstāvniecību darbu).4.Nodrošināt eksporta veicināšanai nepieciešamo informatīvo atbalstu (identificēti projekti, informācijas pieprasījumi, padziļinātās konsultācijas utt.).5. Veicināt Latvijas kā tūrisma galamērķa starptautisko konkurētspēju un atpazīstamību. | 1.Izmantot gan reaktīvu, gan proaktīvu pieeju, īstenojot investīciju piesaistes aktivitātes.2. Atbalsts uzņēmējiem, veicinot jaunu produktus laišanu tirgū.3.Latvijas paviljona satura izstrāde Latvijas dalības nodrošināšanai izstādē “EXPO 2020 Dubai”. | 1.Apmācību programmu īstenošana uzņēmējiem.2.Pilnveidot informatīva ceļveža par darba atļauju noformēšanas procesu ārzemniekiem, balstoties uz digitāliem risinājumiem (interneta vietne *http://workinlatvia.liaa.gov.lv/*) 3.Darbaspēka remigrācijas un kvalificēta ārvalstu darbaspēka un talantu piesaistes sekmēšana, kā arī sistēmisku un pastāvīgu diasporas atbalsta politikas un pasākumu īstenošana, t.sk. veicinot saikni ar Latvijas ekonomiku, tautsaimniecību un zinātni. | 1.Sekmēt pētniecības rezultātu komercializāciju.2. Nodrošināt stratēģisku inovācijas partnerību un vērtību ķēžu ekosistēmu īstenošanu un pārvaldību.3.Identificēt Latvijas nākotnes ieguldījumu jomas un nišas definētajās RIS3 jomās P&A&I attīstībai (nākotnes scenāriju izstrāde jeb *foresight*).4. Vadīt un koordinēt valstij stratēģiskus inovācijas un tehnoloģiju attīstības projektus.5. Attīstīt starptautisko sadarbību inovācijas un digitalizācijas jomās.6. Tūrisma produktu inovācijas un konkurētspējas palielināšana. | 1 Tiešā veidā no uzņēmējiem identificētēt uzņēmējdarbības vides traucējošus faktorus. Papildus no pārstāvniecībām identificēt potenciālo investoru uzņēmējdarbības vides traucējošus faktorus Latvijā2. Veikt statistikas un datu apkopošanu, izvērtēšanu par LIAA administrētā atbalsta, saziņas un citu ārējo darbību ietvaros, komunikācijā ar uzņēmējiem, radušos informācijas apmaiņu papīra formātā. Balstoties uz apkopoto informāciju, sniegt priekšlikumus komunikācijas efektīvai pārnešanai uz digitālo vidi.3. Apmācību organizēšana jauniem vai esošiem uzņēmējiem, kas veicina digitālo tehnoloģiju attīstību un finanšu pratību uzņēmumos. |
| **KP** | 1.Konkurences neitralitātes nodrošināšana publisko personu darbībā.2. Konkurences veicināšanas pasākumu nodrošināšana prioritāros tirgos |  |  |  | 1. Patērētāju un tirgus dalībnieku piekļuves iespēju digitāliem pakalpojumiem barjeru identificēšana un konkurences veicināšanas pasākumi, nodrošinot to novēršanu. | 1. Smagāko pārkāpumi izmeklēšana un tirgus uzraudzības pasākumu īstenošana KP noteiktajos prioritārajos tirgos.2.Tirgus dalībnieku un publisko personu izglītošana un izpratnes par brīvu un godīgu konkurenci un konkurences politiku veidošana. |
| **PTAC** | 1. Īstenot patērētāju tiesību un interešu aizsardzību, lai nodrošinātu iedzīvotājiem iespēju efektīvi īstenot savas tiesības un gūt pārliecību par preču un pakalpojumu drošumu.2.Patērētāju regulējošās lomas efektivizācija tirgū (iegādāties labākas preces vai pakalpojumus par zemāku cenu). | 1. Informatīvs atbalsts uzņēmumiem saistībā ar ES noteiktajām harmonizētajām prasībām precēm (PTAC kompetences jomā). |  | 1.Patērētāju informēšana un izglītošana.2.Vadīt patērētāju uzvedības maiņu, lai veicinātu tādu produktu un pakalpojumu iegādi, kas atbilst ilgtspējīgas attīstības mērķiem. |  | 1.Nodrošināt informācijas sagatavošanu un publicēšanu par tehniskajiem noteikumiem tirgus uzraudzības un patērētāju tiesību aizsardzības jomā tiešsaistes Produktu kontaktpunkta vajadzībām.2. Nodrošināt pastavīgu sadarbību ar EM nozaru departamentiem regulējuma izstrādē, kas veicina patērētāju tiesību aizsardzību un uzticību tirgiem. |

## Valsts budžeta programmu izdevumu un amata vietu plāns

| **Valsts budžeta programma (apakšprogramma)** | **2019.gads** | **2020.gads** | **2021.gads** | **2022.gads** |
| --- | --- | --- | --- | --- |
| Izpilde, *euro* | Plāns, *euro* | amata vietu skaits | Plāns, *euro* | amata vietu skaits | Plāns, *euro* | amata vietu skaits |
| 20.00.00 Būvniecība  | 3 533 257 | 3 750 738 | 83 | 3 743 832 | 83 | 3 737 792 | 83 |
| 24.00.00 Statistiskās informācijas nodrošināšana | 10 195 125 | 10 119 071 | 495 | 10 129 035 | 495 | 9 986 748 | 495 |
| 26.01.00 Iekšējais tirgus un patērētāju tiesību aizsardzība | 2 802 080 | 2 849 981 | 103 | 2 829 981 | 103 | 2 829 981 | 103 |
| 26.02.00 Konkurences politikas ieviešana | 1 399 497 | 1 304 484 | 50 | 1 304 484 | 50 | 1 304 484 | 50 |
| 26.04.00 Atbilstības novērtēšana un kvalitātes nodrošināšana | 386 477 | 386 477 | - | 386 477 | - | 386 477 | - |
| 27.00.00 Valsts atbalsta politikas ieviešana | 1 070 544 | 1 093 766 | 51 | 1 109 401 | 51 | 1 109 401 | 51 |
| 28.00.00 Ārējās ekonomiskās politikas ieviešana | 4 112 602 | 4 708 367 | 76 | 4 888 367 | 76 | 3 758 367 | 76 |
| 29.00.00 Enerģētikas politika  | 37 146 874 | 49 377 243 | 33 | 29 486 511 | 32 | 29 486 511 | 32 |
| 30.00.00 Tūrisma politikas ieviešana | 728 679 | 752 813 | 16 | 752 813 | 16 | 752 813 | 16 |
| 33.00.00 Ekonomikas attīstības programma | 11 751 712 | 3 233 163 | - | 2 733 595 | - | 2 500 000 | - |
| 34.00.00 Iemaksas starptautiskajās organizācijās  | 201 824 | 230 083 | - | 230 083 | - | 230 083 | - |
| 62.00.00 Eiropas Reģionālās attīstības fonda (ERAF) projektu un pasākumu īstenošana | 16 721 817 | 18 116 399 | 164 | 13 652 992 | 139 | 10 042 131 | 109 |
| 63.00.00 Eiropas Sociālā fonda (ESF) projektu un pasākumu īstenošana | 198 829 | 100 056 | 1 | 100 056 | 1 | - | - |
| 67.00.00 Eiropas Kopienas iniciatīvas projekti  | 1 660 865 | 1 524 976 | 36 | 1 504 646 | 36 | 1 504 646 | 36 |
| 69.00.00 Mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošana | 586 141 | 1 031 311 | 9 | 676 822 | 6 | 222 018 | 2 |
| 70.00.00 Citu Eiropas Savienības politiku instrumentu projektu un pasākumu īstenošana  | 30 242 | 110 190 | - | 110 190 | - | - | - |
| 71.00.00 Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana | 66 936 | 203 420 | 7 | 219 235 | 7 | 199 496 | 7 |
| 97.00.00 Nozaru vadība un politikas plānošana  | 6 015 167 | 5 928 523 | 172 | 5 895 515 | 172 | 5 895 515 | 172 |
| **Kopā –** finansējums/ amata vietas | **98 606 668** | **104 821 119** | **1 296** | **79 754 035** | **1 267** | **73 946 463** | **1 232** |

## Literatūras avoti

|  |
| --- |
| 1. Buceniece A., (2019) “Arī lēnāka ekonomikas izaugsme rada iespējas” Portāls *Delfi.lv* (2.09.2019.) *https://businessnetwork.lv/ievads/ekonomika/latvijas-ekonomikas-izaugsme-52924*
 |
| 1. Cornell University, INSEAD, and WIPO (2019): The Global Innovation Index 2019: Creating Healthy Lives ̶ The Future of Medical Innovation, *https://www.wipo.int/publications/en/details.jsp?id=4434*
 |
| 1. Delfi (2020) Ekonomikas izaugsme šobrīd viszemākā kopš 2016. gada. Ko darīt, analizē ekonomisti, Portāls *Delfi.lv* (7.02.2020.) [*https://www.delfi.lv/bizness/biznesa\_vide/ekonomikas-izaugsme-sobrid-viszemaka-kops-2016-gada-ko-darit-analize-ekonomisti.d?id=51855125*](https://www.delfi.lv/bizness/biznesa_vide/ekonomikas-izaugsme-sobrid-viszemaka-kops-2016-gada-ko-darit-analize-ekonomisti.d?id=51855125)
2. DESI (2019) The Digital Economy and Society Index (DESI), *https://ec.europa.eu/digital-single-market/en/desi*
 |
| 1. [EC (2019) European Innovation scoreboard 2019, *https://ec.europa.eu/growth/industry/innovation/facts-figures/scoreboards\_en*](https://ec.europa.eu/growth/industry/innovation/facts-figures/scoreboards_en)
 |
| 1. [EK (2018) The Age of Artificial Intelligence Towards a European Strategy for Human-Centric Machines, Issue 29 27 March 2018,  *https://ec.europa.eu/epsc/sites/epsc/files/epsc\_strategicnote\_ai.pdf*](https://ec.europa.eu/epsc/sites/epsc/files/epsc_strategicnote_ai.pdf)
 |
| 1. [EK (2019) 6 Commission priorities for 2019-24, *https://ec.europa.eu/info/strategy/priorities-2019-2024\_en*](https://ec.europa.eu/info/strategy/priorities-2019-2024_en)
 |
| 1. [EK (2019) Alert Mechanism Report 2020 to the European Parliament, the Council, the European Central Bank and the European Eeconomic and Social Committee, Strasbourg, 17.12.2019 COM(2019) 651 final, *https://ec.europa.eu/eurostat/documents/16624/9862137/2020-european-semester-alert-mechanism-report\_en.pdf/*](https://ec.europa.eu/eurostat/documents/16624/9862137/2020-european-semester-alert-mechanism-report_en.pdf/)
 |
| 1. EK (2019) Ziņojums “2019. gada ziņojums par Latviju”. Komisijas dienestu darba dokuments. Briselē, 27.2.2019. SWD (2019) 1013 final, *https://ec.europa.eu/info/sites/info/files/file\_import/2019-european-semester-country-report-latvia\_lv.pdf*
 |
| 1. EM (2013), Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013. – 2019.gadam, *http://tap.mk.gov.lv/mk/tap/?pid=40285280*
 |
| 1. EM (2016), Enerģētikas attīstības pamatnostādnes 2016.– 2020.gadam, *https://likumi.lv/ta/id/280236-par-energetikas-attistibas-pamatnostadnem-2016-2020-gadam*
 |
| 1. EM (2017), Latvijas Būvniecības nozares attīstības stratēģija 2017. – 2024.gadam, *https://www.em.gov.lv/lv/nozares\_politika/buvnieciba/buvniecibas\_strategija/*
 |
| 1. EM (2019) Informatīvais ziņojums “Par risinājumiem elektroenerģijas obligātā iepirkuma komonentes atcelšanai un enerģētikas politikas īstenošanas funkcijām” (izskatīts MK 16.07.2019.), [*http://tap.mk.gov.lv/mk/tap/?pid=40473775*](http://tap.mk.gov.lv/mk/tap/?pid=40473775)
2. EM (2019) Makroekonomiskais apskats par aktualitātēm Latvijas ekonomikā, #73 | 2019-2, *https://www.em.gov.lv/lv/ekonomikas\_attistiba/ekonomiska\_situacija/latvijas\_makroekonomiskais\_apskats/*
 |
| 1. [EM (2020), Latvijas Nacionālais enerģētikas un klimata plāns 2021. – 2030. gadam, *http://tap.mk.gov.lv/lv/mk/tap/?pid=40480261&mode=mk&date=2020-01-28*](http://tap.mk.gov.lv/lv/mk/tap/?pid=40480261&mode=mk&date=2020-01-28)
 |
| 1. [IZM (2017) Informatīvais ziņojums “Viedās specializācijas stratēģijas monitorings”, RIS3 Progresa ziņojums, *https://www.izm.gov.lv/images/zinatne/IZMunEMZino\_19122017\_RIS3progress.pdf*](https://www.izm.gov.lv/images/zinatne/IZMunEMZino_19122017_RIS3progress.pdf)
 |
| 1. [IZM Ziņojums (2013), Zinātnes, tehnoloģijas attīstības un inovācijas pamatnostādnes 2014. – 2020.gadam, *http://polsis.mk.gov.lv/documents/4608*](http://polsis.mk.gov.lv/documents/4608)
 |
| 1. [MK (2015) Kārtība, kādā izstrādā un aktualizē institūcijas darbības stratēģiju un novērtē tās ieviešanu (28.04.2015), MK instrukcija Nr.3, *https://likumi.lv/ta/id/273909-kartiba-kada-izstrada-un-aktualize-institucijas-darbibas-strategiju-un-noverte-tas-ieviesanu*](https://likumi.lv/ta/id/273909-kartiba-kada-izstrada-un-aktualize-institucijas-darbibas-strategiju-un-noverte-tas-ieviesanu)
 |
| 1. [MK Rīkojums Nr 210. (2019) Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanu, *https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai*](https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai)
 |
| 1. MK Rīkojums Nr. 117 (2017), Grozījumi Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019, *https://www.vestnesis.lv/op/2017/56.14*
 |
| 1. MK rīkojums Nr. 247 (2019) Par Uzņēmējdarbības vides pilnveidošanas pasākumu plānu 2019.-2022. gadam, *https://likumi.lv/ta/id/307037-par-uznemejdarbibas-vides-pilnveidosanas-pasakumu-planu-2019-2022-gadam*
 |
| 1. OECD (2014), Conference Centre, Paris, “Innovating the Public Sector: from Ideas to Impact”, *https://www.oecd.org/innovating-the-public-sector/innovation-imperative-call-to-action.pdf*
 |
| 1. OECD (2015), Improving Public Sector Efficiency for More Inclusive Growth in Latvia, Economics department working papers no. 1254, *http://www.oecd-ilibrary.org/economics/improving-public-sector-efficiency-for-more-inclusive-growth-in-latvia\_5jrw57p59bxx-en*​
 |
| 1. OECD (2015), The Future of Productivity, *https://www.oecd.org/eco/growth*
 |
| 1. OECD (2016), Education in Latvia, *http://www.oecd.org/latvia/education-in-latvia-9789264250628-en.htm*
 |
| 1. OECD (2017), Corporate Governance in Latvia, *http://dx.doi.org/10.1787/9789264268180-en*
 |
| 1. [OECD (2018) OECD Science, Technology and Innovation Outlook 2018, *https://www.oecd-ilibrary.org/science-and-technology/oecd-science-technology-and-innovation-outlook-2018\_sti\_in\_outlook-2018-en*](https://www.oecd-ilibrary.org/science-and-technology/oecd-science-technology-and-innovation-outlook-2018_sti_in_outlook-2018-en)
 |
| 1. OECD (2019) 2019. gada OECD Ekonomikas pārskats par Latviju  (OECD Economic Surveys. Latvia), *https://em.gov.lv/lv/jaunumi/24951-latvijas-valdibas-prioritarie-ricibas-virzieni-ietver-oecd-ieteikumus-celt-produktivitati-mazinat-ienakumu-nevienlidzibu-un-sekmet-majoklu-pieejamibu*
 |
| 1. [OECD (2019) Compendium of Productivity Indicators 2019, *https://www.oecd-ilibrary.org/industry-and-services/oecd-compendium-of-productivity-indicators-2019\_b2774f97-en*](https://www.oecd-ilibrary.org/industry-and-services/oecd-compendium-of-productivity-indicators-2019_b2774f97-en)
 |
| 1. OECD (2019) Education at a Glance 2019: OECD Indicators, *https://www.oecd-ilibrary.org/education/education-at-a-glance-2019\_f8d7880d-en*
 |
| 1. [OECD (2019), Going for Growth 2019: The time for reform is now, *http://www.oecd.org/economy/going-for-growth/*](http://www.oecd.org/economy/going-for-growth/)
 |
| 1. OECD (2019), Government at a Glance 2019, OECD Publishing, Paris, *https://doi.org/10.1787/8ccf5c38-en*
 |
| 1. OECD (2019), Government at a Glance Country Fact Sheet: Latvia, *http://www.oecd.org/gov/govataglance.htm*
 |
| 1. [OECD (2019), Latvia Economic Snapshot Economic Forecast Summary (November 2019), *http://www.oecd.org/economy/latvia-economic-snapshot/*](http://www.oecd.org/economy/latvia-economic-snapshot/)
 |
| 1. [OECD (2019), OECD Services Trade Restrictiveness Index (STRI): Latvia 2019, *http://www.oecd.org/trade/topics/services-trade/documents/oecd-stri-country-note-latvia.pdf*](http://www.oecd.org/trade/topics/services-trade/documents/oecd-stri-country-note-latvia.pdf)
 |
| 1. PKC (2020) Latvijas nacionālais attīstības plāns 2021.–2027. gadam
 |
| 1. UNDP (2019) United Nations Development Programme: Human Development Report 2018, *http://hdr.undp.org/sites/default/files/2018\_summary\_human\_development\_statistical\_update\_en.pdf*
 |
| 1. [World Bank (2019), Doing Business 2019: Training for Reform, *https://www.doingbusiness.org/en/reports/global-reports/doing-business-2019*](https://www.doingbusiness.org/en/reports/global-reports/doing-business-2019)
 |
| 1. [World Economic Forum (2019), The Global Competitiveness Report 2019, *http://www3.weforum.org/docs/WEF\_TheGlobalCompetitivenessReport2019.pdf*](http://www3.weforum.org/docs/WEF_TheGlobalCompetitivenessReport2019.pdf)
 |

## Izmantotās datubāzes:

1. Country Performance (Latvia) on the Programme for International Student Assessment (PISA) (2018), *http://www.compareyourcountry.org/pisa/country/lva*
2. CSP datu bāze, [*www.csb.gov.lv*](http://www.csb.gov.lv)
3. Eurostat datu bāze, http://ec.europa.eu/eurostat/data/database
4. Global Economic Data, Indicators, Charts & Forecasts (CEIC), [*https://www.ceicdata.com/en/country/latvia*](https://www.ceicdata.com/en/country/latvia)
5. International labour organization database (2019), [*https://www.ilo.org/global/statistics-and-databases/lang--en/index.htm*](https://www.ilo.org/global/statistics-and-databases/lang--en/index.htm)
6. Latvijas Banka (2019) FDI data, [*https://statdb.bank.lv/lb/Data.aspx?id=131*](https://statdb.bank.lv/lb/Data.aspx?id=131)
7. Latvijas Banka, [*https://www.bank.lv/statistika/dati-statistika/galvenie-makroekonomiskie-raditaji*](https://www.bank.lv/statistika/dati-statistika/galvenie-makroekonomiskie-raditaji)
8. Lursoft statistika (2019), [*https://www.lursoft.lv/lv/statistika*](https://www.lursoft.lv/lv/statistika)
9. OECD tendences (2018), (Multifactor productivity): *https://data.oecd.org/lprdty/multifactor-productivity.htm#indicator-chart*
10. OECD Trade Facilitation Indicators (TFIs) database (2019), Trade Facilitation Indicators Simulator, *http://www.oecd.org/tad/facilitation/indicators.htm*
11. Services Trade Restrictiveness Index Regulatory Database (2019), [*http://www.oecd.org/trade/topics/services-trade/*](http://www.oecd.org/trade/topics/services-trade/)
12. European Commission (2020) Single Electronic Data Interchange Area (SEDIA), Horizon 2020 online data interchange, [*https://webgate.ec.europa.eu/dashboard/sense/app/a976d168-2023-41d8-acec-e77640154726/sheet/62509062-153c-48c2-9716-afdc498336c8/state/analysis*](https://webgate.ec.europa.eu/dashboard/sense/app/a976d168-2023-41d8-acec-e77640154726/sheet/62509062-153c-48c2-9716-afdc498336c8/state/analysis)
1. OECD Trade facilitation performance (2017): *https://www.oecd.org/trade/topics/trade-facilitation/* [↑](#footnote-ref-1)
2. Investment survey. European Commission, Economic data base: *https://ec.europa.eu/info/business-economy-euro/indicators-statistics/economic-databases/business-and-consumer-surveys/download-business-and-consumer-survey-data/time-series\_en#investment-survey* [↑](#footnote-ref-2)
3. Latvijas Bankas datu bāze. *https://statdb.bank.lv/lb/Default.aspx* [↑](#footnote-ref-3)
4. Cornell University, INSEAD, and WIPO (2019) The Global Innovation Index 2019. [↑](#footnote-ref-4)
5. Summary Innovation Index [↑](#footnote-ref-5)